Deskribatu ezin dituzun emozioak izendatzeko hiztegia — Gaztezulo\nDeskribatu ezin dituzun emozioak izendatzeko hiztegia\nDeskribatu ezin dituzun emozioak izendatzeko hiztegia Hitzek gure mundu ikuspegia antolatzen dute, horregatik da horren ederra hizkuntza bat baino gehiago jakitea, hizkuntza bakoitzak mundu ikuspegi ezberdin bat oparitzen baitizu. Halere, hizkuntzek ere beren mugak dituzte. https://www.gaztezulo.eus/albisteak/deskribatu-ezin-dituzun-emozioak-izendatzeko-hiztegia https://www.gaztezulo.eus/albisteak/deskribatu-ezin-dituzun-emozioak-izendatzeko-hiztegia/@@download/image/personas-con-caritas-emocionales.jpg\nHitzek gure mundu ikuspegia antolatzen dute, horregatik da horren ederra hizkuntza bat baino gehiago jakitea, hizkuntza bakoitzak mundu ikuspegi ezberdin bat oparitzen baitizu. Halere, hizkuntzek ere beren mugak dituzte.\nBatzuetan mingain punta harrapatuta gelditzen zaigu esan nahi dugun hori, sarri ez baitago hitzik zenbait emozio deskribatzeko. Emozioak ez dira agortzen, hitzak bai ordea. Emozioek bizitza etengabe esperimentatzea ahalbidetzen digute, baina sentimendu horiek hitzekin marraztea ez da poeta eta idazleek irudikatzen diguten bezain erraza.\nPoztu edo negar egiten dugunean gure gorputzean aldaketa atzematen ditugu, baina askotan sentitzea bera kontraesankorra izan daiteke. Triste baina aldi berean lasaituta sentitu gaitezke. Nola azaldu bi emozio kontrajarri horiek hitzen bidez?\nHorri irtenbide bat eman nahian, John Koenig-ek youtube kanal bat sortu du Tristura ilunen hiztegia deitutakoa. Bertan, hitzetan jartzea zail egiten zaigun emozioak izendatzen ditu kontzeptu asmatuekin. Bideoak Koenig-ek berak idatzi, editatu eta narratzen ditu, noizbait bizi izan ditugun emozio horietako asko izendatuz. Hementxe batzuk:\nSonder: Jabetzea kaletik aurkitzen duzun pertsona orok zurea bezalako bizitza konplexua duela.\nOpia: Norbaiti begietara begiratzean sentitzen duzun intentsitate anbiguoa, non aldi berean inbaditua eta zaurgarri sentitzen zaren.\nMonachopsis: Lekuz kanpo zaudenaren sentsazio sotil baina etengabea.\nVellicor: Liburutegi zahar batek sortzen dizun nostalgia.\nRubatosis: Zure taupadez kontziente izateak sortzen dizun antsietatea.\nKenopsia: Lehen jendez lepo zegoen leku bat bakardadean gelditzen denean helarazten duen misterioa.\nMauerbauertaurigkeit: Zure ingurutik pertsonak, hurbilenekoak ere, aldentzeko premia ulergaitza.\nJouska: Zure buruari etengabe errepikatzen diozun elkarrizketa hipotetikoa.\nCrisalismo: Leku seguru batean egotearen lasaitasuna kanpoan sekulako ekaitza ari duen bitartean.\nVemödalen: Argazki bikain bat egin duzunaren frustrazioa, badakizulako horrelako milaka argazki daudela.\nAnécdoque: Elkarrizketa bat non denek hitz egiten duten, baina inork ez duen entzuten.\nLaquesismo: Katastroferen bizitzeko nahia (hegazkin istripu bati bizirautea edota suak zure ondasun material guztiak erretzea adibidez).\nExulansis: Bizitako esperientzia batez ez hitz egiteko joera badakizulako jendea ez dela bizitu duzunarekin identifikatuko.\nAndronitis: Frustratua sentitzea norbait benetan ezagutzeko behar den denbora guztiagatik.\nRückkerhrunruhe: Barne bidaia batetik bueltan etxera iristearen sentsazioa.\nNodus Tollens: Zure bizitzaren historiak zuretzat jada ez duela inongo zentzurik jabetzea.\nOnismo: Leku eta momentu bakar batean egon daitekeen gorputz baten barruan harrapatuta egotearen desesperazioa.\nLibersos: Gauzei garrantzia gutxiago ematearen desira.\nAltschmerz: Betiko arazoei eta betiko defektuei urtetan zehar aurre egin beharraren nekea.\nOcchiolism: Zure ikuspuntua zein mugatua den jabetzea.


2021/03/26 Berdintasuna Gazteria Ikuskizuna\nAldaketak asteburuko ekintzetan\nMartxoaren 8aren harira osatutako egitaraua amaitzeko, asteburu honetarako bi ekintza zeuden programatuta. Gaur, "nerabeak berdintasunean eragiten" tailerra egongo da, baina TELEMATIKOKI egingo da. Iganderako aurreikusita zegoen "Luze edo Motz" ikuskizuna ATZERATU EGINGO DA, data berria zehaztean iragarriko delarik. Elkar zaintzeko garaia da.\n2020/11/03 Gazteria Kirola Zerbitzuak Covid-19\nResti pilotalekuaren probako irekiera eta araudia\nUdazkenean sartuta eta ikasturteko erabilerak nolabait zehaztuta, jarraian ageri den araudia onartu da bere erabilerarako. ASTE HONETAN BI EGUNETAN IREKIKO DA RESTI: GAUR, ASTEARTEA, ETA BIHAR ASTEAZKENA. Udalak erabileraren jarraipena egingo du bi egunetan. Erabiltzaileei laguntza eskatzen dizuegu araudia errespetatuz, eta gabezia edo ekarpenak izanez gero Kultur Etxean jakinaraziz.\n2020/10/15 Gazteria Ikuskizuna Kultura Covid-19\nEkitaldietarako jarraibide eta baimenak\nHastera doaz Udazken biziko ekimenak. Gaur arratsaldean "Buruarinak" egiteko tailerra izango dute LH 1. eta 2. mailako haurrek eta igandean "Errimak bi oinetan" dantza ikuskizuna izango da. Bihar, berriz, Zaldibiako Gazte Asanbladak antolatuta musika kontzertuak izango dira, guztiak Resti pilotalekuan. Irakurri jarraibideak segidan.\n2020/10/02 Ikuskizuna Kultura Euskara Gazteria Hezkuntza\nUdazken bizia! Zaldibian, egitaraua kalean da\nIrailaren 3an egin zen batzarrean bi gai jarri ziren mahai gainean: aurten ez dago baldintzarik festak egiteko, baina erabaki horrek dakartzan kalteak arintzeko ekimenak egin ditzakegu udazkenean zehar. Hari horri tiraka osatu da ekimen sorta bat, eta eragileen elkarlanarekin osatzea eta luzatzea da asmoa. Jarraian dituzu ekimenaren azalpena, egingo diren ekitaldiei buruzko informazioa eta bertaratzeko baldintzak. Animatu eta parte hartu!\n2020/07/17 Iragarki eta oharrak Gazteria Osasuna Covid-19\nCovid-19aren zabalpena ekiditeko Zaldibiako Gaztetxea itxita\nGaur, Udala Zaldibiako Gazte Asanbladako ordezkariekin bildu da bigarrenez. Aste honetan indarrean sartu den aginduak bete betean eragin die gazteen erabilerako guneei, tartean gaztetxeari.\n2020/06/10 Kultura Gazteria Kirola Zerbitzuak Alkatetza Covid-19\nFaseak, irekierak eta letra txikien garai berriak\nNormaltasun berria izenez batailaturiko garai nahasi hauetan, azpiegitura publikoen kudeaketa ezinezko bihurtzen ari dela ikusita, gure buruhausteak partekatu eta esku artean ditugun korapiloen berri eman nahi dugu Zaldibiako Udal gobernua osatzen dugun ordezkariok.\n2020/06/06 Batzordeak eta lan arloak Gazteria Euskara Kirola Ingurumena\nMaiatzaren 25ean egin zen lehen bilera. Bertan, Udalak aurtengo errealitatea eta lantzen hasi den proposamena azaldu zien Guraso Elkarteko ordezkari zein gurasoei. Familien artean iritzi bilketa egitea adostu zen eta jasotakoa lantzeko izango da asteleheneko bigarren bilera irekia. Telematikoa izango da eta edonork parte hartu dezake. Jarraitu irakurtzen.\n2020/05/22 Gazteria Hezkuntza\nUdako Jarduerak 2020: lehen bilera irekia\nAlarma-egoeraren baitan gerturatzen ari da 2020ko uda eta berarekin, urtero Udalak antolatu ohi dituen Udako Jarduera kanpaina. Aurtengoa ez da ohi bezelakoa izango. Errealitate horretatik abiatuz, lehen bilera ireki bat antolatu dugu astelehenean, 15:30ean. Guraso Elkarteko kideen eta gaztetxoen familia batzuen asistentzia bermatuta, gaiarekiko interesa duen edonori irekita egongo da bileran parte hartzea. Jarraitu irakurtzen.\n2019/12/26 komunikazioa Gazteria\nHitzaldia: Sare sozialak, smartphonak eta zibergaizkileak\nJulen Linazasororen eskutik; Sare sozialak, smartphonak eta zibergaizkileak goiburupean gazteentzako hitzaldia.


12 amets, hamaika borroka, 10 urte | bidasoaldeko kazetariak\n12 amets, hamaika borroka, 10 urte\nTxikikeria bat izan da, ez hartu horrela! Nolakoa zaren, neska! Hamaika aldiz entzun ditut era honetako esamesak. Haserreak nire gorputza konkistatu eta xomorro arraro baten antzera sentitzen nintzen orduan, nirea, eta bakarrik nirea, zen arazo baten aurrean aurkitzen nintzela sinistuta.\nKorrontearen kontra igeri egitea ez da lan samurra. Eta are korapilatsuagoa izan daiteke, parez pare duzun harresia, elkarrekin biribiltzen diren hesi desberdinetan sakabanatuta baldin badago. Herri gisa zapaldua, langile moduan baztertua eta emakume izateagatik ahanzturara kondenatuta. Horixe gure patua.\nHamarkada luze bat igaro da Leitza sentimendu gazi-gozo horien bilgune bilakatu genuenetik. Umezurtz ginela ulertu genuen bertan gutako askok.\nHausnarketa sakon, barre eta algara ugari, eta lan mardularen ostean Euskal Herriko Bilgune Feminista sortu zuten era askotariko emakume abertzaleek. Hain zuzen, borrokarako tresna eta topagunerako espazio bilakatuko zen armiarma sare morea.\nHamar urteetako ibilbide oparoa opari, Leitzara bertara itzuli eta leku berean ospatuko dute lagun askok bihartik aurrera Euskal Herriko Bilgune Feministaren urtemuga borobila. Eta hantxe jai eta parrandarako beta egongo den arren, urte hauetan guztietan egindakoa aztertu eta emakumeon askapenerako prozesua izango dute eztabaidagai. Besteren artean, gure mugetatik kanpo egon diren esperientziak ezagutu eta gurean bizi dugun agertoki berrian emakumeok jokatu beharreko paperaz aritzeko aukera egongo da heldu diren egunetan, baita egoera sozioekonomikoari hertsiki lotutako eztabaidak ondo baino hobeto artatzeko abagunea ere.\nHamaika egiteko ari gara. Horixe Bilgune Feministak aukeratutako leloa eta urteak egiten jarraitzeko ametsez eta borrokez beteko du asteburu honetan maleta.


Martxan da Maketa Lehiaketako bozketa fasea\nX-gaztea maketa lehiaketa-X\nOstiralean jakingo ditugu Maketa Lehiaketako lau finalisten izenak\nPandemiaren ondorioz hilabete batzuk atzeratu den arren, inoiz baino indartsuago itzuli da lehiaketa. Euskal Herriko musikari onenen bila hasiko gara berriz ere.\nPandemiaren ondorioz hainbat hilabetez atzeratu behar izan den arren, bueltan da Gaztearen Maketa Lehiaketa. Euskal Herriko musikari onenen bila hasi gara berriz ere. Aurtengoa, gainera, edizio berezia izango da, lehiaketak 30 urte bete baititu.\nIzena emateko epea bukatuta, bozketa fasea jarri dugu martxan, urriaren 27tik azaroaren 5era. Bozketa honetatik irtengo da Gazteako entzuleek hautatutako musikaria edo taldea, azaroaren 25eko final handian epaimahaiak erabakitako beste hiru taldeekin lehiatuko dena.\n1. Sartu Maketa Lehiaketaren webgune berezian, eta aukeratu gehien gustatu zaizuen abestia epaimahaiak hautaturiko hogei lanen artean. Ondoren, sartu zuen datuak formularioan.\n2. Jarraian, segurtasun gisa erabiltzen diren kodeak bete.\n3. Prozesua amaitzeko, mezu bat jasoko duzue zuen helbide elektronikoan, esteka batekin. Zuen botoa baieztatu behar duzue esteka horretan klik eginez.\nOhiko saririk ez da faltako aurten ere. Batetik, Epaimahaiaren Saria (5.000 euro eta Bilbao BBK Live jaialdian jotzeko aukera) izango da, eta, bestetik,GazteBizHitza Saria ,Entzuleen Saria (2.500 euro dirutan). Gainera, aurten sari berezia izango da: Harrobia Saria. Irabazleak Oso Polita diskoetxearekin lau abestiko EP bat grabatzeko aukera izango du.\nUrtemuga berezia ospatzeko, EH Sukarraren (lehen Maketa Lehiaketa irabazi zuen taldea) "EH Sukarra" abestiaren bideoklipa grabatu dute Nøgen taldeko musikariek, Gazteako hainbat aurpegi ezagunekin.\n''EH Sukarra'', Nøgenen eta Gazteako kideen eskutik\nRaitx donostiar musikariak eraman zuen Epaimahaiaren Saria 2020an. Entzuleen Saria, berriz, Kilimak taldeari egokitu zitzaion.


Biluztasunaren gaineko lau begirada. Deia, Noticias de Bizkaia\nBiluztasunaren gaia oinarri hartuta sortutako ‘StripTease’ antzezlanak Mireia Gabilondoren, Jokin Oregiren, Garbi Losadaren eta Fernando Bernuesen piezak jasotzen ditu\nAne Zabala - 2018(e)ko uztailaren 21a, larunbata - 20:03etan eguneratua\nOregirentzat kuriosoa izan zen enkargua hasieratik. “Ikuslearen-tzat ere kuriosoa da horrelako muntaia bat ikustea”, uste du. Hasieratik erronka bezala hartu zuen proposamena: “ez da bakarrik zure pieza, osotasun bat izan behar dute denek, denon artean pieza bakarra egin dugulako”. Izan ere, lau pieza dira osotasun bakarra osatzen, gaiaren inguruan sortzaile bakoitzak gogoeta propioa eginik. Pieza bakoitzean sortzaile bakoitzak bere mundu ikuskera propioa islatu du. Ikuslearentzat ere proposamen interesgarria da, gai baten inguruan ikuspegi guztiz ezberdinez gozatzeko aukera baita obra bere osotasunean.\nZutaz blai du izenburua Mireia Gabilondok proposatutako piezak. Telmo Irureta aktore eta idazlearekin batera sortu zuen pieza Gabilondok. Bertan, Telmo Irureta ezagutzeko aukera izango dugu. Bi urte zituelarik meningitisa izan zuen eta garun paralisiarekin dago gurpildun aulkian. “Mandatua jaso genuenean, jarraian sortu zitzaidan Telmorekin lan egiteko gogoa”, dio Gabilondok. Bien artean egin dute striptease kon-tzeptuaren gogoeta. “Telmok bere barruko bizipenak, gogoak, harremanak biluztu egin ditu lan honetan”, dio zuzendariak. Telmoren bizitza ezagutuko dugu piezan, nolakoa den bera bere egunerokotasunean. Telmo protagonista bada ere, Eneko Balerdi eta Haritz Morras aktoreen eta Oskitz Gorrotxategi tronpeta-jotzailearen laguntzarekin osatzen dute pieza hunkigarri hau. Telmoren esanetan, hasieran arropa eranzten saiatuko dira, baina azkenean “striptease emozional bat” bilakatuko da obra.


IZENBURUA: Eta ni zer?\n1. ARGITARAPENA: 2003, azaroa\nLarraitz hamabost urteko neska bat izango da, baina ez da polita izango. Denek esango diote benetako edertasuna barnean dagoela, baina berak ez du sinistuko. Bere ahizpa Usoa, ordea, polita izango da, oso polita, eta herriko mutil denak bere atzetik ibiliko zaizkio. Klasean dagoenean, (Larraitz), bere klaseko mutilek askotan esango diote oso ahizpa ederra duela, baina berari inoiz ere ez.\nUsoak, sarritan etxera mutilak ekarriko ditu, ikastera datozela esanez, baina Larraitzek, ez dio inoiz sinistuko, zeren eta gero, beti entzungo baititu arnas hotsak, eta horiek Larraitz oso triste jarriko dute.\nEgun batean, Larraitzek, bere gaztetako lagun bat ikusiko du, etxez aldatu zenetik ez duena ikusi, hori dela eta taberna batera joango dira zerbait hartzera.\nLarraitzek, bere printzipe urdina aurkituko ote du? Txikitako laguna izango ote da?\nNiri liburu hau asko gustatu zait, izan ere, gizarteko kritika bat egiten duela ohartu bainaiz. Zera adierazi nahi du: itsusia bazara, ez daukazula maitasunerako aukerarik eta hori gezurra dela. Beraz, liburu hau irakurtzea gomendatzen dut, gizartea nola dagoen ohartzeko.


Euskal abertzaletasunaren sorrera | Historia | Xuletas, chuletas para exámenes, apuntes y trabajos\nEuskal abertzaletasunaren sorrera\nEscrito el 12 de Abril de 2018 en vasco con un tamaño de 6,3 KB\nGerra karlista bukatu ostean, foruen defentsarako giroan sortu zen nazionalismoa.\n1876ko legea bi erantzun mota eragin zituen: probetxua ateratzen jakin zutenean eta foruak oso-osoan berreskuratzearen alde azaldu zirenean./Bigarren talde hori, gerra galdu zuena izan zen, tradizionalismoari eutsita eta hiriaren eta industriaren aurkakoa.\nHaientzat foruak defendatzea “euskaltasuna”-ren muinaren alde egitea zen.\nEuskal abertzaletasunaren sortzaileak, Aranak, ikuspegi fuerista tradizionala hartuta, ideia horiek batu, lotu eta garbitu zituen:\nEuskal Herriko muin historikoa lege zaharra zen.\nHori jaungoikoak bedeinkatuta zuzenetik zetorren.\nForuak berreskuratzea, subiranotasun osoa eta independentzia nahi zuen.\nEuskal abertzaletasunaren lema Jaungoikoa eta Lege Zaharra zen.\nSabin Arana Abandon 1865 urtean jaio zen familia karlista batean.\nAranaren jatorri karlista oso garrantzitsua da; hain zuzen, bere nazionalismoa karlismo mota bat da osagarri desberdin batzuekin: monarkia-independentzia; Espainia-Euskal Herria; Jainkoak lehentasuna du gauza guztien gainetik.\n1882an, Aranak “errebelazio nazionalista” izan zuen (Aberri eguna) eta beranduago, hasi zen Euskara ikasten.\n1893 urtean, Larrazabalko hitzaldia bota zuen (Begoñan). 17 lagun bildu ziren eta 1894an,5\nEuskeldun Batzokija sortu zuen. Hau ez zen alderdi politiko bat baizik eta aisiarako elkarte nazionalista, baina Eusko Alderdi Jeltzalearen abiapuntutzat onartzen da.\nBatzokijan, lehenengo aldiz, Ikurrina (Bizkaiko bandera Aranak diseinatuta), ipini zuten.\n1896 urtean, Aranak Euzkadi hitza asmatu zuen, Euskal Herria gustukoa ez zuen eta.\nBatzokijaren barruan, 1895 urtearen Bizkai Buru Batzar jaio zen. Hasieran, bizkaitarrismoa esan zitzaion, Bizkaiari bakarrik lotutako alderdi politikoa izan zen eta.\nNazionalismoa industrializazioak eta kanpotik etorritako langileek sortutako izaera berriaren kontrako erreakzio moduan agertu zen.\nAranaren nazionalismoa etniko eta baserri kutsukoa zen, antiliberala, antisozialista eta arrazaren lehentasunean oinarrituta.\nBaina, burgesia berriak abertzaletasuna ikusi zuen bere asmo autonomikoa lortzeko bidea bezala.\nHasieran, oso alderdi minoritarioa izan zen, baina 1898 urte erabakigarria izan zen, burgesia berriak abertzaletasuna ikusi zuen bere asmo autonomikoa lortzeko bidea bezala.\nHorrela, liberalismoa foruzaletik sorturikoa Ramon de la Sota agertu zen.\n1906 urtean, Arana hil ondoren, EAJ-k lehen biltzarra egin zuen urte horietan guztietan egindako lanaren berri emateko:a1904 urtean Eusko Gaztedi.bHerri askotan, batzokiak ezarri.\nAbertzaleen artean zatiketak agertu ziren eta bi joera desberdinak adierazteko bi aldizkari desberdinak sortu zituzten:\n; Ramon de la Sotarena (oso pragmatikoa) eta Aberri, Luis Aranarena (baserri girokoa eta antimodernoa).\nEAJ-k, 1907. Urtean lehenengo gorakada handia izan zuen eta Ramon de la Sota alderdiaren buru bihurtu zen. Bere atzean egon ziren interes ekonomikoak oso garrantzitsuak ziren eta diru laguntzari esker hauteskundeak irabazteko aukera zuten.\nOrokorrean; argi zegoen burgesia horrek monarkiari laguntzea nahi zuela. .\nLEHENENGO BANAKETAK:11910 urtean, EAJ-k lehenengo banaketa jasan zuen: Askatasuna deituriko taldea, laizista eta errepublikanoa banandu zen.\nBanaketa gutxi iraun zuen, baina 30ko hamarkadan, korronte hau berriro agertuko da Eusko Abertzale Ekintza (ANV) izenarekin.\n1916 urtean, beste zatiketa egon zen alderdiaren barruan. Sota zuzendaritzatik aldentzea lortuzuten eta honek alderdi berri bat sortu zuen Euskal Komunio Nazionalista (CNV).\nCNV-ren errebindikazio nagusia autonomia izan zen eta 1917ko udal-hauteskundeak eta 1918ko Gorteetarako hauteskundeak Bizkaian irabazi zituen.\nLehen Mundu Gerrari esker euskal burgesia asko aberastu zen eta, euskal abertzaletasuna nazionalismo burges bilakatu zen. Bere asmoa Estatuaren barruan autonomia deszentralizatua lortzea zen.\nBaina, berriro, zatiketak agertu ziren eta horren kontra, CNVren barruan, Eli Gallastegik azaldu zen, hori zela eta, 1921. Urtean CNVtik bota zuten.\n1930 urtean, banaketa horiek amaitutzat eman zuten eta alderdi biak berriro elkartu ziren Euzko Alderdi Jeltzalea izenpean.\nBukatzeko, esan beharra dago 1918 urtera arte nazionalismoa Bizkaian bakarrik gertatutako fenomenoa zela. Urte horretan, integrismotik etorritako talde batek Gipuzkoatik (1904) hedatu zuen. Araban, berriz, abertzaletasunak ez zuen garrantzirik II. Errepublikara arte.\nEuskal nazionalismoa Euskal Abertzaletasunaren sorrera eta bilakaera Abertzaletasunaren sorrera Abertzaletasuna Euskal nazionalismoa historia


Otsailaren 24tik martxoaren 8ra burutu da Zinegoak, Bilboko Gaylesbitrans Nazioarteko Zinema eta Arte Eszenikoen jaialdiaren 17. edizioa, eta laugarren urtez, Bermeon ikusteko aukera izango dugu martxoaren 12an eta 17an Zinegoak Hedapena zikloari esker. Horrela, martxoaren 12an zinemaldian estreinatutako film-laburren hautaketa bat ikusteko aukera egongo da, eta martxoaren 17an ‘Port Authority’ pelikula ikusi ahal izango dugu. Emanaldi biak Nestor Basterretxea aretoan izango dira, 19:00etan. Sarrera doakoa izango da.\nZinegoak Hedapenaren helburua da Bilboko jaialdian aurkeztutako lanak Euskadiko udalerrietara zabaltzea eta aniztasunari eta kulturari lotutako ekintzak eskaintzea, aipatutako jaialdiak batzen dituen ikus-entzunezko edukiak aprobetxatuz. Aurten, Euskal Herriko 60 udalerritara helduko da Hedapena eta horien artean, Bermeo izango da zine zikloaren geralekuetako bat, laugarren aldiz.\n17. edizioaren helburua sexu-orientazioaren gaia baino harago joatea izan da, sexu-identitatearen arloan gehiago sakonduz eta atal berriak jorratuz. Honekin, besteak beste, oraindik nahiko ezezaguna den 'cis' kontzeptua ezagutzera eman gura izan dute, 'trans' terminoa normalizatu eta ikusgarri bilakatzeko asmoarekin.\nMartxoaren 12an film-laburren emanaldia egingo da. Horretan, aurtengo Zinegoak jaialdian estreinatutako hainbat film-labur proiektatuko dira euskarazko eta gaztelaniazko azpitituluekin: Mi pequeño gran samurái (Euskadi - 21'), Cocodrilo (Espainia - 4'), Jess (Costa Rica, Espainia, Txekiar Errepublika - 10'), Rani (Pakistan - 14'), AdLib (Euskadi - 7') eta XY (Islandia - 15').\nGuztien artean azpimarratzekoa da Mi pequeño gran samurái (Nire samurai txikia) filma. Arantza Ibarra zuzendariaren azken lan honek Ekai Lersundiren bizitza dauka oinarri, 2018. urtean bere buruaz beste egin zuen gazte transexual ondarrutarra.\nDokumentalaren zuzendaria ere Ondarroakoa da, eta, beraz, gertutik ezagutzen du Ekairen istorioa. 21 minutuko iraupena duen dokumentalean, Elaxar Lersundi eta Ana Martinezen testigantzak jaso dituzte, baita Naizen elkarteko (adingabe transexualen familien elkartea) eta Ondarroako hainbat bizilagunen testigantzak ere. Film laburraren zatirik handiena 2019ko otsailaren 15eko asteburuan grabatu zen, Ekairen omenezko egunean, hil eta urtebetera.\nMartxoaren 17an, martitzenean, bestalde, Zinegoak-eko Fik kategorian Euskadin estreinatutako Danielle Lessovitzen opera prima dan Port Authority emongo da. Martin Scorsese zuzendari ospetsuak ekoiztutako film hau 2019ko Sundance eta Cannes jaialdi ospetsuetatik (Un Certain Regard) pasatutakoa da. Transfobia soziala lantzen du, mutil cis eta neska trans biren arteko hartu-emon heterosexualaren bidez. Amerikako indie zinemaren ezusteko bat. Bitxi erraldoi hau Bermeoko pantaila handian ikusi ahalko da.\nBermeoko Udalak herritar guztiei animatu nahi die Zinegoak Hedapena programan parte hartzera.


Busturialdeko HitzaBusturia Archives - Page 98 of 98 - Busturialdeko Hitza | Page 98\nEusLiderrak tailerraren bigarren saioa egingo dute bihar Busturian\nNork Olaia Zabalondo\t- Aza 27, 2014\nGuraso eta gurasogaien hizkuntza ohituretan eragitera bideratutako tailerra da eusLiderrak. Ordu eta erdiko hiru saio antolatu dituzte Busturian. Lehenengoa azaroaren 14an egin zuten, bihar batuko dira bigarrenez, eta azken saioa, berriz, abenduaren 12an egingo dute. Hiru...\nGoieaskoetxearen aurkako frogarik ez dagoela dio abokatuak o.z.\n1997ko uztailaren 21ean Oviedoko Buenavista polizia etxearen kontra granadekin eraso egitea leporatuta, Eneko Goieaskoetxea busturiarra epaitu zuten joan den astean. Haren abokatu Jone Goirizelaiaren esanetan, «oso ondo» joan zen epaiketa: «Fiskalak......Read More\n‘Mendi irteera egingo dute busturiarrek domekan\nBUSTURIA // Busturiko Udaleko Kultura Batzordeak mendi irteera bat antolatu du domekarako. Irteeran parte hartu gura dutenek, 09:00etan egon beharko dute Altamirako plazan. Jakinarazi dutenez, irteera aprobetxatuko dute Gautegiz Arteagako Bird Centerre......Read More\n« Aurrekoa 1 … 96 97 98


Erabakitzeko eskubideaz hizketan, serio. Euskaria\nHemen zaude: Sarrera » Albisteak » Erabakitzeko eskubideaz hizketan, serio\nErabakitzeko eskubideaz hizketan, serio\n2018-03-01 ¦ Jaume Lopez @LopezJaume\nGaur egun bi puntu horiek ukatzea harrigarria da demokrata den edonorentzat. Eta ez hori bakarrik, ukatzen dituena defendatzen ari da, estatuen egungo definizioari dagokionez, ez dagoela ezer ukitzerik, erlijioan gero eta fede gutxiago duen gizarte honetan irauten duen elementu sakratu gutxietako bat da estatuaren batasuna. Edo, are larriagoa, indarkeriaren bidez soilik aldatu daitekeela hori.\nEuskal Herrian 2003an hasi zen erabakitzeko eskubideaz hitz egiten. Urte horretan, Ibarretxe lehendakariak erabakitzeko eskubidea sartu zuen Euskadiko Erkidegoaren Estatutu Politikoa deiturikoan, eta berriro ere erdigunean kokatu zuen bake prozesuaren inguruko galdeketa egiteko proposamena, 2008an. Bitartean, Katalunian, ordura arte ikusi gabeko manifestaziorik jendetsuenak hartu zituen kaleak, erabakitzeko eskubidearen alde, prozesu subiranistaren alde zeuden katalanen eskutik; 2010era arte jarraitu zuen lanean Erabakitzeko Eskubidearen aldeko Plataformak. Galdeketa ez-ofizialak etorri ziren ondoren, erakundeek beren politiketan gehitu zuten kontzeptua, ANC Biltzar Nazional Katalana sortu zen, mobilizazioen lekukoa hartuko zuena ordutik aurrera, 2014ko erreferenduma gauzatu zen, «prozesu parte-hartzaile» izenpeko teknizismo legalaren pean, eta erreferendum inkonstituzionala 2017an. Horiek dira mugarrietako batzuk botoa emateko —bai, bozkatzeko!— gaur arte egin dugun bidean.\nProzesu katalana nekez bereizi daiteke erabakitzeko eskubidearen aldeko aldarritik. Nahiz eta gutxi informatutako iritzi emaile eta kritikoek kontrakoa adierazi, erabakitzeko eskubidea eta autodeterminazioa ez dira baliokideak, ez behintzat irakurketa tradizional batean oinarritzen bagara. Egiaztapen bikoitz batetik sortu zen erabakitzeko eskubidea. Lehena: printzipio demokratikoak bilakaera bat izan du eta bere oinarriak zabaltzen eta sendotzen joan dira, bai bozkatzeko aukera dutenei dagokienez, eta baita herritarrek parte har dezaketen auziei dagokienez. Bigarrena: estatua ezin da ikusi hertsiki gordeta eduki beharreko ondare moral baten gisan, egitura ukiezin baten gisan, egungo herritarren erabaki ahalmenetik kanpo; pertsonen zerbitzura dagoen instrumentu politiko gisa ulertu behar da estatua, ezin ditu pertsona horien borondateak eta etorkizuneko proiektuak menderatu, eta historiaren gorabeheren inguruko interesak gailendu. Bereziki, kontuan hartzen badugu XXI. mendean legitimitaterik ez duten gerra odoltsuei esker dituztela estatu gehienek egun dituzten mugak eta egiturak.\nPosizio demokrata batetik, ezinezkoa da balizko hipotesi horiek onartzea. Marko demokratikoan, estatu bat territorialki berrantolatzeko edo estatu berriak sortzeko prozedura bat garatzea ezinbestean posible izan behar da, hori eskatzen baldin badu herritarren borondatearen gehiengoak. Gehiengoak ez du esan nahi adostasunezkoa denik, esan nahi du boto guztiek balio bera dutela eta borondate guztiak berdin kontsideratu behar direla eta kontuan hartu behar direla. Osterantzean, esan nahiko luke independentziaren aldeko hautuek balio txikiagoa luketela egungo statu quo-a defendatzen dutenenak baino. Berriro ere, demokrata serio batek ezin du hori onartu. 1995ean, Quebec-en, 4 hamarren nahikoa izan ziren probintzia Kanadan mantentzeko. Eskozian, 2014an, 5 puntu nahikoa izan ziren Erresuma Batutik ez irteteko. Beste hitz batzuetan esanda, bi kasuetan, independentziaren aldeko hamarren bat nahikoa izango litzateke estatu berri bat sortzeko. Kultura politiko eskaseko testuinguruetan soilik jartzen da zalantzan boto guztien berdintasunezko balioa, edo okerragoa, bozkatzea galarazten da.\nEra naturalean, independentziaren prozesua erreferendumetik harago doa. Estatu berri bat sortzeko prozedura demokratiko bat ez da zertan bozketa bakar batekin identifikatu behar. Norbaitek erabakitzeko eskubidea gauzatu ahal izateko gehiengo kualifikatu bat eskatzen duenean, interes legitimoa izan behar du hain transzendentala den erabaki baten egonkortasuna bermatzeko —epe motzean leheneratu gabe—, ez bada bere intentzioa minoritarioa den posizio bat gainditzea. Segurtasun mekanismo horiek hainbat bidetatik planteatu daitezke eta, dudarik gabe, negoziazioa eskatzen dute, baina behin ere ezin dute suposatu betorako boterea, eta are gutxiago «mundua integraziorantz doala» edo «gaur egun muga berriak eraikitzeak ez duela zentzurik» moduko munta gutxiko argudioak baliatuz.\nBerriz ere argudio ez soilik antidemokratikoak(«bost axola zait jendeak zer nahi duen»), baizik eta defendatzeko zailak direnak europeista konbentzitu batentzat zeinak Europako lurraldearen barruan estatus politikoaren edozein egokitzapen barne mugen aldaketa gisa ulertu beharko lukeen, adibidez, bi erkidegoen mugen arteko egokitzapen gisa gerta daitekeena. Estatu europarrez ari gara, Batasunarekin subiranotasun partekatua duten estatuez, europeista guztiek gaur egun asumitzen duten bezala, baita independentistek ere, zeinak inondik inora ez duten defendatu estatu berri bat sortzea EBtik ateratzeko. —antidemokrata— batzuek horrekin mehatxatzen dituzte.\nZalantzarik gabe, erabakitzeko eskubidea — autodeterminazio eskubidea ez bezala— ez da gauzatzen soilik independentziaren inguruko galdera bati erantzunez. Erabakitzeko eskubidearen justifikazioa ezin da herritarren ahalduntzearen aldeko prozesuetatik kanpo kokatu, ezta printzipio demokratikotik aparte ere, ez baita soilik ordezkari batzuk aukeratzeko formula, baita erabaki kolektiboak hartzeko benetako ardatz zentrala ere eta ardura politiko konpartitua, subsirietate printzipioaren garapena aintzat hartuta, azken finean, prozesu politikoaren muinean hiritarra jarriaz.


maider yabar | Igorre sarean\n‘maider yabar’ laburpen hitzak dituzten postak\nNegarrako manifestazinoa, Begituk 10 urte jaia, Lurrarin Rock, agur Kukuma!\nPosted in ARRATIA NEWS, tagged Arratia, Begitu, begitu 10 urte, beinat anzola, Bihotz Gorospe, BILDU, Bilduigorre, ccoo, cristina ruiz, eskean, Esti eta Olatz, exaixu, herrigintza, igor estankona, Igorre, igorreko alkatea, igorreko gazte asanblada, Jeimon Turk band, Juanma Labandibar, kaotiko, kkm, kukuma, LAB, Larregi, lurrarinak, maider yabar, MG, Negarra, nik khaos, oihane barrenetxea, the mockers, udalgintza, urtzi barrenetxea, Zertu, zertu kultur elkartea on 2012/04/22 | Utzi erantzun bat »\t(Asteburu betearen kronika laburra)\nBariku eguerdian manifestazinoa egin eben Negarra-ko langileek eta hainbat herritarrek. Urkuzuko lantegiak daukazan 170 langileetatik 59 kaleratu bota gura dabez eta greba mugagabean dagoz beharginak apirilaren 16tik hona. Lantegiak ordezkaritza daukien CCOO eta LABeko banderakaz zeharkatu ebezan herriko kaleak. Bildu-ko ordezkariek be (Beiñat Anzola alkateak barru) hartu eben parte protestan. Gogoratu behar da Negarra-ren kasuan, Rajoyren azkenengo lan-erreformak kaleratzeak erraztu eta merketzeko emondako aukera erabili dauela enpresak.\nIluntzean izan zan Begitu-ren 10. urteurrenaren txanda. (Bide batez, zorionak blog hau egiten dogunon partez Begitu posible egin dozuen eta egiten dozuen guztioi). Maider Yabar ikusi genduan ia beteta egoan Kultur Etxeko areto nagusian, oihaletan gora eta behera, grabitatearen kontra burrukan, bertaratutakoen txalo artean. Bihotz Gorospe aurkezleak Igor Estankonari emon eutson txanda. Begitu-ko sorrerako kontuak harilkatu ebazan arteaztarrak, inork holango ekitaldi batean inoz bota ez dauzanak kontatuta. Musikak be eukin eban bere lekua ekitaldian. Eneritz eta Marina entzun genduzan kantuan, “a capella”, lehen egiten eben moduan, Arratiako herrien inguruko aspaldiko koplakaz. Juanma Labandibar-ek sano kantu hunkigarria eskaini eban, teklatuaren laguntasunagaz. Urtzi Barrenetxea eta Cristina Ruizek aurkeztu eben Begitu-ko webgune barria, aurrekoa baino dinamikoagoa eta argazki eta bideoak bidaltzeko aukera eukingo dauena. Oihane Barrenetxeak, Begitu argitaratzen dauan Zertu Kultur Elkarteko lehendakariak be hartu eban berbea, bide honetan egitasmoa lagundu daben guztiak eskertuz, batez be, proiektua diruz lagunduten daben norbanakoak, begitu-lagunak (euren izenak pantaillan proiektatuta ikusten genduzan bitartean). Eta amaieran, sorpresa, Arratiako musikariak (Nik Khaos, MG, Esti eta Olatz, Larregi, Eskean… fijo baten bat ahaztuko dogula), eskola eta estilo desbardinetako gazteak, neska zein mutilak, danak taldean, egunerako bereziki prestatutako kanta jo eban. Ostean, edaria eta pintxoak, tertuliarako lagungarri.\nEta atzo Lurrarin-rock egin zan Igorren. Lurrarinak Igorreko Gazte Asanbladak antolatzen dauan musika jaialdia da hau. Aurtengoa bigarrena izan da. Goizean umeentzako jolasak, eguerdian bazkaria karpapean, gero batukada eta kontzertuak, goizaldera arte: The Mockers, Kaotiko, Jeimon Turk Band eta Zirkinik bez arratiarrak.\nHalan da be, Exaixu-k hasi eban iluntzeko rock´n´rollaren martxa, Kukumaren azken jaiean. Izan be, gure herriko taberna mitiko honek ateak zarratuko dauz 13 urte eta gero eta atzokoa izan zan “azken guda dantza”. Martxa itzela, rotuladorez hormetan idatzitako esker onezko berbak, luxuzko gonbidatuak eta sendo, sano sendo ikusten dogun taldea. Eskerrik asko danagaitik, Ainare eta konpainia!\nRT @KepaSesma: Cumplir ordenes no exime de responsabilidad @ertzaintzaEJGV detienen a un currela de #Troquenor http://t.co/fhmyAqansZ via @… 13 hours ago\nRT @mugarteburu: #Troquenor "sois complices de ladrones, aporreando a los trabajadores. Dais verguenza" http://t.co/LMEwKm85oM 13 hours ago


Pott bandaren duela 40 urteko aldizkariak topatu dituzte\nSoto batean azaldu dira, altzari eta sagardo botila artean, Sarrionandia, Atxaga, Ordorika, Juaristi, Iturralde eta Ertzillak 1980an argitaratutako "Pott Tropikala"ren ehundik gora ale.\n"Pott Tropikala"ren azala\n"Ez dirudi duela berrogei urtekoak direnik. Paperak txukun jarraitzen du. Antzematen da kalitate onekoa zela". Bernardo Atxagaren anaia Ramonek ez zuen espero bere sotoan horrelako "aurkikunta arkeologikorik" egingo zuenik: 1980ko ekainean Pott bandak argitaratutako azken aldizkariaren ehundik gora ale, "Pott Tropikala" goiburupean argitaratuak.\n"Kolore pixka bat eman nahi izan genion frankismo amaierako Bilbo industrial eta gris hari", gogoratu du Joxe Mari Iturraldek Euskadi irratiko "Amarauna"n. Berrogei urteren ostean, sotoan topatutako ale haiek Durangoko Azokan saltzen ari dira Pamiela argitaletxearen bitartez. "Azokari oparia egin nahi genion eta horregatik jarri ditugu aldizkariak salgai bere webgunean", azaldu digu Pello Eltzaburu Pamiela argitaletxeko editoreak.\nArgitaletxea zabaltzearekin amesten zuten, frankismoaren amaieran Euskal Herriak zuen kultur atzerapena gainditzearekin. Gazteak ziren, eta atzerriko abangoardiako artisten joerak inportatu nahi zituzten. Joseba Sarrionandia, Bernardo Atxaga, Jon Juaristi, Joxe Mari Iturralde, Manu Ertzilla eta Ruper Ordorikak etorkizunera urratsa eman nahi izan zuten "Pott banda" sortuz. Hitzaldiak, emanaldiak... eta 6 aldizkari dira taldeak euskal kulturari emandako uzta.\n"Pott Tropikala" zabaldu eta bertan azaltzen diren eduki transgresoreez, bandaren amaieraz -"zorretan amaitu genuen"- eta bete gabeko ametsez ere aritu gara Iturralde eta Eltzabururekin. Entzun solasaldia.\nAlbiste bitxiak 2021


Irekia Eusko Jaurlaritza - Gobierno Vasco :: Elvira Cortajarena Ordezkariak Jujuyko euskal etxea bisitatu zuen (Argentina)\nElvira Cortajarena Ordezkariak Jujuyko euskal …\nElvira Cortajarena con la colectividad vasca jujeña Iturria: Irekia\nLa Delegada Elvira Cortajarena visitó la euskal etxea de Jujuy (Argentina) Iturria: Irekia\nEuskal etxeetako bisitak jarraituz Mercosurreko Ordezkaria Elvira Cortajarena Jujuyko hiriburura joan zen, Buenos Airestik 1.650 kilometrotara dagoen Argentinako ipar-mendebaldeko euskal etxea bisitatzera.\nJujuyko euskal komunitateak harrera eman zion Cortajarenari. Bertako Denak Bat euskal etxeak María Celia Arostegui du lehendakari. Haiekin euskal kulturari eta gizarteari buruzko interesak eta ikuspegiak partekatu zituen, 15 urte dituen euskal etxe honetan.\nGeroago, Hector Tizon zentro kulturalean, Eusko Jaurlaritzaren ordezkariak Euskadiko eskaintza turistikoa aurkeztu zuen, hotza egonda ere, Euskal Herriak turismorako dituen bertuteak ezagutzera etorri zen entzule talde handi batean.\nSan Salvador de Jujuy hirian egonaldi laburrean zehar, Cortajarena ordezkariak probintziako hiriburuko Udalarekin erakunde loturak sendotzeko aukera izan zuen ere, Raul Jorge Alkatearekin elkarrizketa baten bitartez. Bileran, alkateak azpimarratu zuen Euskadiri laguntzeko asmoa zuela turismoari buruzko gaietan, Jujuyra urtero oso bisitari kopuru handia etortzen bait da "Quebrada de Humahuaca" ezagutzera.\nUNESCOk Gizon-emakume guztien Ondare Naturala eta Kulturala deklaratua, Quebrada de Humahuacak 30 mila biztanle ditu eta urtean zehar 150 mila bisitari inguru hartzen ditu. Cortajarena Ordezkariak Humahuacara bidaiatu du Quebrada enblematikoen kokalekuak ezagutzeko: Punmamarca eta Tilcara.\nBere bisitan, Elvira Cortajarenak Berta Alonso artista ezagunaren artisautza tailerra ezagutu zuen. Baliabide gutxi duten gazteentzako erlijio-arte erreprodukzioa irakaskuntzaren bitartez, elkartasun jarduerarik garrantzitsuenetariko bat egiten du.\nBestalde, Denak Bat euskal etxeak José C. Pazeko euskal etxeari eta Gipuzkoako Oñatiri laguntza eman zien edateko ura eramateko aukera ematen, haize errota eraikitzeko, Argentinako lekurik elkorrenetan eta gogorrenetan dagoen Comunidad Queta-raino, 3800 metro altitudean dagoena.


araba Archives - Page 2 of 8 - Bertsolari\nBinaka – Poza eman dit Araban Binakako Bertsolari Txapelketa antolatu zutela ikusteak, kulturaz hain xume eta kili-kolo dagoen pandemia egoera honetan. Asko gara txapelketako formatu tradizionalarekiko kritiko, erdi-konbentzituak, nagituak ez errateko. Indibidualtasunetik eta konpetiziotik aparteko mundu bat eraiki nahi dugula diogu askotan, baina zaila egiten zaigu hitzak eta ekintzak juntatzen diren jomuga hori aurkitzea. Maiz\nBertso-kopla onenaren lehiaketa Araban\nBertso-kopla onenaren lehiaketa Araban- Hamalau urte arteko gazteentzako bertso eta bideo lehiaketa antolatu dute Arabako Bertsozale Elkarteak eta Arabako ALEAk; irabazleentzako, taldean gozatzeko sariak izango dira, eskualde bakoitzeko kopla onenari emanak. Bertso ikasturtea ondo amaitzeko, bertsogintzara hurbildu eta sormenaren bidez plazera hartzeko aukera izango dute bertsozale gazteek Arabako Bertsozale Elkarteak eta Arabako ALEAk elkarlanean\nBertsoa Bizi Gazte ekimena moldaketekin, baina aurrera\nBertsoa Bizi Gazte ekimena moldaketekin, baina aurrera – Arabako Bertsozale Elkarteak jakinarazi duenez “Bertsoa Bizi Gazte” lehiaketarekin aurrera egitea erabaki du, moldaketa batzuk eginda. Bideoklipak eta zuzenekoak egiteko laguntza eskaini dute antolakuntzatik, eta jarraitu beharreko pausuak azaldu. 1.-Lehen pausua Behin bakarkakoak edo Taldeak osatuta: modalitatea aukeratu eta jarri bertsoabizi@gmail.com-ekin harremanetan, zuen proiektuaren berri emateko.


Euskal abertzaleen zain gaude oraindik • ZUZEU\nEuskal abertzaleen zain / Euskal abertzaleen zain\nAtzo (2016-06-21) Berrian agertutako elkarrizketa baten harira arrapaladan idatzitako testua da, beharbada erraietatik izkiriatutakoa, baina barruan aspalditik gordetako pentsamendu zein sentimenduen beharrezko kaleratze bat ere bada. Hemen elkarrizketa testua hobe ulertzeko.\nBelgikan haurrak izutzeko Albako Dukea duten bezala, Ginea ekuatorialean Pedro Arriola Bengoa dute. Elgorriaga txokolateak bertan zapore mikatza du, guk ezagutzen dugun zapore gozoarekin alderatuta.\nMiguel Lopez de Legazpiren estatua Zumarragako plaza erdian\nEuskal Herriak badu, askoren artean, premiazko eginbehar bat, are gehiago urteetan zehar teoria postkolonialez hornitu eta bertan kokatu ostean bere burua. Kolonialistak izan ginen, suharki parte hartu genuen mundua okerrerako aldatu zuen prozesu higuingarri hartan. Noiz agertuko da hau eskola liburuetan, hiztegi eta entziklopedietan? Askotan gainera historia garaikideenaren nozioan bakarrik erreparatuz, sarriegi egia esateko, Mexikon zehar ikusi ditut euren buruaeuskaldun abertzaletzat dutenak, ni neu ahaztu gabe noski, lezioak emateko jarrera moduko batekin, egungo Euskal Herriko borrokak eta herrialde kolonizatuetan ematen direnak maila berean sortu eta eboluzionatu balute bezala – ETA eta Marcos Subkomandantearen arteko gutunak edo ezagutu dudan Askapenako brigadistaren bat datorzkit gogora. Lotsagorritzen gaituen arren, ezinbestekoa da gure historiaren kritika sakon eta mingarri bat egitea, etorkizun hobe eta kontzienteago bat eraikitzeko bidean. Lotsatu egiten naiz, adibidez, nire mexikar bikotea eta lagunak herrira eraman eta Miguel Lopez de Legazpiren eskultura plaza erdian zergatik dagoen azaldu beharraz (benetan ezin liteke bere etxe parean jarri lekuko historiko gisa?) edo Durangora eraman eta Fray Juan de Zumarragaren estatua ikusteaz.\nHonekin ez dut nahi noski Euskal Herritik ateratzen den solidaritate edo borroka grin izugarri hori estaldu nahi, benetan baita mirestekoa, baina batak ez du bestea kentzen. Bertutez betetako herria gara dudarik gabe, baina kanpoan urteetan zehar bizitzeak bizioak ikusten ere lagundu dezake edo barrutik egunerokotasunaren diktadurak atzematen uzten ez dituen prozesuak bederen. Dudarik ez daukat gure akatsetako bat munduan gertatzen dena gure parametroetatik neurtu eta – nola ez! – baloratzean datzala. Beharbada, oraindik ez dugulako ikasi gure burua munduan kokatzen, Euskal Herria globalizaziotik pentsatzen edo Joseba Gabilondok dioen bezala eraiki dugun linbo politiko platoniko baten fantasiapetik ateratzen. Askatasun desiratuak ez gaituela askatuko konturatu gabe gabiltzala, alegia.\nAurrekoan ZuZeuko artikulu batean sortutako galdera batek ematen dit beta gai honetaz zertxobait gehiago luzatzeko. Ea ez-europar izan gaitezkeen galdetzen zaigu bertan. Inor iraindu nahi gabe baina galdera inuzentea iruditzen zait eta inuzentetasun hortan apur bat handiustea ere bai, erantzuna begien bistakoa delako: noski ezetz. Europar kontzientzia eta europar identitatea aski berriak direla esaten da bertan. Identitateak dinamikoak eta moldagarriak direla badakigu eta hortaz hilkorrak. Euskal identitateak egun ezagutzen dugun moduan, mende eskas daukala ere gogoan edukitzekoa da (pentsa paleolitikotik Euskara edo protoeuskararen bat hitz egiten bazen nolakoa den proportzioa). Baina badaude baldintza historiko objektibo batzuk, denboran iraunkorrak, europar egiten gaituztenak, nahi edo nahi ez. Ez naiz ari soilik kokapen geografikoaz, kokapen horretan egoteak ekarri dizkigun pribilegio, bizipen eta eraldaketez baizik. Europa, artikuluan aipatzen den bezala, ez da soilik gaur ezagutzen dugun Europar Batasuna; Europa prozesu historiko bat da, homogeneoa izan ez arren, ezaugarri bertsuak izan dituena grosso modo han eta hemen. Hasteko, kaukasikoak gara gehienak. Erromatar inperioaren erangipean egon ginen lehenik, zeinaren zuzenbidean oinarritzen den gurea hein handi batean. Ondoren, eliza eta moral katoliko zurrunaren menpe egon gara duela bi belaunaldi arte. Euskaldun fededun. Bitartean, izurrite bubonikoa, hiru karabelen iritsiera zazpi bizkaitar eta gipuzkoar bat zeramatzatelarik , industrializazioa, ingalaterrarekin elkartruke oparoa, berriro kolonizazioa, Frantziar Iraultza etxe ondoan eta ideia liberalen garapena. Demografikoki ere Europan emandako trantsizio antzekoa izan dugu azken mendeetan. Zer esanik ez teknika eta zientziaren garapenak eragindako onurak profitatzean izan dugun lehentasunaz.\n2009an zorte paregabea eduki genuen ikastera etorri ginen euskaldun kuadrillak, Betty Cariño borrokalari mixteka eta bere familiarekin egun batzuk pasatzeko eta oroitan dut oraindik nola bere aitak halako batean nork daki zergatik Alemania atera zelarik eztabaidara, galdetu zuen ea hori ez zen erdibituta zegoen herrialdea. Ezjakintasuna dela esango du norbaitek, baina ez da hala. Bizitzeko beste era bat zuten, beste espazio-denbora ulerkera bat guri arrotz askoa egiten zitzaiguna; europear kanonetatik urrun, gailu gutxi zuten etxean eta nago gaztelaniaz ez zutela egingo euren artean bakarrik zeudenean. Horiek bai ez-europarrak.\nEuskal Herriak azken bi mendeetan jasandako momentu traumatiko latzek halabeharrez geure burua bizilagunengandik desberdintzen gaituzten ezaugarriak goraipatzera eraman gaituzte bizirauteko borrokan, baina desberdintze prozesu horretan euskaldun izateak suposatzen duen loria moduko bat zabaldu dela iruditzen zait, euskalduna idealizatuz eta juduen antzera “aukeratutako herri” bat bagina bezala jokatuz. Zaila egiten zaigu onartzea gure herriak ere guri egiten digutenaren antzera, beste herrialde eta pertsona batzuei berdina egin izana, hain zuzen gure imaginarioan hori ez delako posible. Hain noblea baita euskalduna. Desberdintze hontan ahaztu zaigu, europarrak garela, onerako edo txarrerako, eta beraz, munduko pribilegiatuenen artean gaudela. Egitate honek egun mundua antolatuta dagoen moduan zera esan nahi du: bizi garen moduan bizitzeko, beste asko zanpatu behar ditugula. Kolonialismotik probetxua atera genuen eta egun ere neoliberalismopean etekina ateratzen jarraitzen dugu, nahi edo nahi ez. Europa antolatuta dagoen moduaren kontra egon gaitezke (egon beharko genuke nire ustez), edo europar identitate eraiki berriarekin bat ez egin, baina horrek ez du Euskal Herria espazio eta denboratik at dagoen irla batean bihurtzen, ez gaitu ez-europar bihurtzen. Horregatik deritzot handiustea dela galdera termino horietan planteatu ezkero.\nBestalde, ezin dut testua amaitu artikuluko aipu bat erakutsi gabe euskalzentrismoak eragin dakigukeen itsutasuna argitan jartzeko:\n“Zergatik ezin dira parean jarri frantses sentitzea eta europar sentitzea? Frantzia, Euskal Herria bezala, herri bat da; Europa ez da herri bat. Frantziak bere inguruko herriak irentsi zituen eta herri haien hizkuntza, kultura eta identitatea indargabetzeko ahalegin guztiak egin zituen. Europa ez da hizkuntza, kultura eta identitate propio bat duen herri bat, ingurukoak irentsi nahi dituena [Eskerrak!].”\nEuskal abertzaletasunak koherentzia hutsagatik (ez dut PNV zaku honetan sartzen beraien koherentzia ez baitago ezbaian beste herrialdeak zanpatzean eta abertzaletzat ere ez ditudalako), begirada kritiko bat eman beharko lioke bai gure historiari, bai gure egunerokotasunari, dauzkagun aurreiritzi eta handiuste guzti hauek behin betiko gainditzeko eta datorren euskal estatuan benetako subjektu euskaldun kontziente eta artatsu bat eraikitzeko.\n Alejo Carpentierren el Arpa y la Sombran esaten direnen egiazkotasuna ez dakit froga daitekeen, baina gutxienez kuriosoa da nola erretratatzen dituen bidaian joandako euskaldun zein galiziarrak Kolonen ahotan:\n-“A sabiendas de que si me resolvía a ordenar que ahorcaran a alguno, nadie me hubiese obedecido —y menos los malditos gallegos y vizcaínos que para desgracia mía llevaba conmigo”\n-“[…]como los malditos vizcaínos, díscolos, tozudos, irrespetuosos, que formaban la camarilla de Juan de la Cosa”\n-“Juan de la Cosa, que había vuelto a rodearse de una camarilla de vizcaínos cuya lengua no entendía yo, y de gallegos cazurros y murmuradores, afirmaba que esos indios me tenían engañado”\n-“Cinco, seis, siete reyes de esta isla habían venido a rendirme pleitesía (o al menos, así lo interpretaba yo, aunque los malditos vizcaínos de Juan de la Cosa dijeran que sólo venían para verme la cara…)”\n-“Todos los españoles —sin olvidar a los gallegos y vizcaínos a quienes siempre vi como gente diferente— me juraron y volvieron a jurar, pensando que con ello habrían de conservar lo que, según Esopo, es lo mejor y lo peor que en el mundo existe”.\nEuskal abertzaleen zain / Euskal abertzaleen zain / Euskal abertzaleen zain / Euskal abertzaleen zain\nHerritik urrun dabilen urretxuar bat. Asterix eta Obelixen komiki bikainek historia maitatu eta inperialismoa gorrotatzen irakatsi zidaten. Ordundik giza jarduerarekin lotutako gaiek liluratzen naute, parranda ahaztu gabe noski.\n22 pentsamendu “Euskal abertzaleen zain gaude oraindik”-ri buruz\nBorono 2016-06-23 09:26\nBai konkistatzaile ankerrak izan ginen. Eta baita pirata, esklabista, mertzenatioak eta abar.\nHerri biolentoa izan gara. Aymeric Picaud ederki konturatu zen.\nSanta Kruz apaizak krudelki akatu zituen etsai asko.\nBaina orain izan garenaz eta garenaz lotsatzen gara euskaldunok. Pena sentitu behar dugu betidanik ezkertiar, internatzionalista, bakezale, feminista edota beganoak izan ez garelako.\nAbertzale izatea txolin eta melengaren sinonimo bihurtu nahi duzue (inkluso PNV zakarregia da zuen ikuspegi beratzetik).\nGero ez harritu gure folkloreaz lotsatzen garela irakurtzean. Ez harritu azken urtetako errelatoa espainiolek nahi duten bezala idazten denean.\nEz harritu azukre koxkor bat uretan bezala disolbatzen garenean.\nMikel Jauregi Herce 2016-06-24 15:24\nEz naiz ari esaten etengabeko lotsa sentitu behar dugunik, inondik inora. Ni behintzat harro asko sentitzen naiz euskalduna izateaz, baina hobetzeko bidean, ikusi edo sentitzen ditudan hutsegiteak azpimarratzea garrantzitsua dela deritzot. Kritikak hobetzeko egiten badira, eta zentzu horrekin saiatu naiz egiten, ez dut ulertzen zergatik bultzatzen gaituzten, sarritan, biktimismo jarrera bat hartzera.\nBestalde, ez dakit testu osoa ere irukurri duzun ere iritzia eman aurretik, PNVz diozunagatik.\nTa amaitzeko, abertzaletasunak eta abertzaleak zure ustez ez du txolin, melenga edo beratz izan behar guztiz kontrakoa baizik. Izenorde hauek (eta beraien aurkakoak) ez dakit zergatik, baina ez al daude erlazionatuta nagusi den maskulinitate ereduarekin?\njonan 2016-06-23 09:51\n“Ez daude kolono onak eta gaiztoak, hobeak edo txarragoak. Kolonoak daude, eta aski da horrekin.”\nZuk aipatu duzun elkarrizketatik hartua. Nire inguruan %90a kolonoak dira, eta inork ez dit barkamenik eskatu, inor ez da integratzen saiatzen, eta nire askatasuna gainontzekoek bozkatu ahal dezakete.\njonan 2016-06-23 09:54\nNire askatasuna madrilen eta parisen bozkatzen da, eta orain Gure Esku Dagok nahi du hemen ere bozkatu ahal izatea. Klasean ere akoso eta biolentziaren biktima den ume baten bizitzeko eskubidea klasekideen bozkaren arabera erabakiko dut.\nH 2016-06-23 11:10\nNafarroako erresuma ahultzeko nahian, espainiak, euskaldun batzuei lurrak eta ondareak eman zizkien, bere alde egin zezaten. Horrela, espainiari interesatzen zitzaion, euskaldunen arteko barne gudak sorrarazi zituen. Beranduago, Nafarroako erresuma, agramondar eta beaumondarren liskarren ondorioz, ahul zegoenez, espainiak, militarrak elizkoia eta zibilak sartuaz, kolonizatzea lortu zuen. Kolonizazioaren ondoren, indarra eta erabakia ez zuten euskaldunak, espainiarrak baizik. Guden ondoren, Nafarroako birrindua geratu zen, izurriteak zeuden eta jendeak ez zuen jatekorik. Askorentzat aukera bakarra espainiarekin amerika kolonizatzea izan zen, baina espainiaren izenean ez euskaldunen izenean. Amerika konkistatu zutenak, euskal akonplejatu subordinatuak ziren, espainiaren menpe zeudenak, espainiaren mesedetan lan egin zuten, ez gure herri zapalduaren izenean. Guk ez genuen horretarako indarrik. Hizkuntza ere galdu egin zuten, espainiar inperialista totalitarioa gailendu zen. Norbaitek pentsatzen al du, Juan de Garay edo beste fundatzaile batzuk, euskara erabili zutela Buenos Aires sortzeko?. Konkista espainiaren mesedetan izan zen eta ez euskal herriaren edo nafarroako erresumaren izenean. Nahiz eta abizen euskaldunak eduki, euskaldun subordinatuak dira. Espainiarrak alegia. Beraz, ez dezatela gure izena kolonizazioarekin zikindu, gu europako indigenak gara, eta mundu guztiko indigenak bezalaxe, badaude inperialisten mesedetan eta beraien herriaren aurka eta hizkuntzaren aurka lan egiten duten akonplejatu subordinatuak edo herria defendatzen dugun antiinperialistak. Herria, hizkuntza eta kultura defendatzen dugunak, euskaldunak gara, besteak ordea, euskal akonplejatu subordinatuak, beste inperio totalitario baten mesedetan lan egiten dutenak, beraz, euskaldun izateari utzi egin diotenak. Amerikako konkistan, euskaldun abizenak egon daitezke, baina ez ziren euskaldunak, nafarroako konkistaren ondoren, euskaldun izateari uko egin zioten. Ondoren, euskaldun batzuk bizitza hobeago baten bila, ameriketara joan behar izan zuten. Ez kolonizatzera baizik eta bizitza hobeago baten bila. Demagogia gutxiago, beti euskaldunak gure akatsak bilatzen gabiltza. konplejo gutxiago eta harrotasun gehiago.\nSorginekiko izan dugun mesfidantza ere nere honetik atetzen nau. Espainiako inkisidoreak izan ziren sorginak erre eta kartzeleratu zituztenak. Sorgin (hacedora de la vida, belarrak erabiltzen zituztenak, gaixoak sendatzen zituztenak). Gure kultura oso barneratua dugu “sorgin gaito bat zara”. Hemen ere nabari da herri akonplejatua garela, subordinatua. Espainiako inkisidoreak onak al ziren? Mendez mende herri honek jasan duen mesfidantza sekulakoa izan da. Gure herriaz lotsatzen al gara? gure europako altxorra den hizkuntza indigena zaharraz lotsatzen al gara? gure kulturaz lotsatzen al gara? Azaldu gure benetako historioa zein den, espainiako historialari interesatuen gainetik gure eskubideak daude. Onartezina da, “en la colonización de amerika había mucho vasco”. Abizen euskalduna edukitzeak ez du euskalduna zarela bermatzen eta gutxiago indarrez hartutako herri baten ondoren inperioaren alde egin zutenen abizen horiek. Nere herriaren izena ez dute zikinduko. kolonizatuak eta suntsituak baina inola ere kolonizatzaileak, bestela amerika erdia euskalduna izanen zen eta ez da kasua, ezta lan bila ondoren joan direnak ere, ez dute euskara mantendu.\nIrlandarrak antzeko bizipenak izan zituzten.\nArrangura gutxiago eta harrotasun gehiago\nAranburu 2016-06-23 16:30\nAitzitik, bazen, bada eta izango da euskaldun anker, makur, zuri, diruzale eta ezin gaiztoagorik. Nahi beste adibide baditugu… Guztiak ere, esan bezala, euskaldunak.\nSuagaar 2016-06-24 17:42\nBai, baina Espainiar ta Frantziaren izenean, arras ezberdina da. Ankerrak leku oron daude baina euskal nazioa ez du inor kolonizatu, esterminatu….. Beraz artikulua ez du ez hanka ez bururik. Ez zuten EHren izenean egiten, beraien izenean ta Espainia ta Frantziaren izenean baizik.\nMikel Jauregi Herce 2016-06-24 18:49\nZenbat denbora du hitz egiten ari zaren euskal nazio horrek? Perspektiba historiko piska bat arren. Noski euskal nazioak ez zuela inor bere izenean kolonizatu halakorik existitzen ez zelako.\nKontua ez da egungo Euskal Herriak ze erantzukizun izan zuen duela 500 urte, termino horietan pentsatzeak ez baitu ezer argitan jartzen uzten, baizik eta ulertzea Euskal Herriak nolabaiteko probetxua atera zuela prozesu hartatik (ez nazio bezala baina bai estrukturalki). Gainera, beste estatu batzuen izenean egiteak erantzukizun guztiak zuritzen al ditu? Dena murrizten du norbanakoen erantzukizunera?\nTestuan argi utzi nahi dudana da askotan Euskal Herria eta euskal nazioa historiatik kanpo bezala ulertzen ditugula da; dauden kontextu sozioekonomikotik at, alegia. Estatu biren zapalkuntza bizitzeak zuzenean esan al nahi du zu ez zarela zapaltzailea?\nKomodo asko bizi gara biktimaren papelean, erraz askoa baita bakoitzaren erantzukizunak besteek egindako injustiapean kokatzea, baina horrek benetan pertsona eta nazioa hazten laguntzen al du edo gizarte-eraldaketari begira guztiz antzua da?\nEz dut ukatzen Euskal Herria herri zapaldua dela, herri kolonizatua, baina haratago joateko beharra daukagula sentitzen dut. Galdetu behar diogu gure buruari ea egungo Euskal Herriko bizi baldintzak, hezkuntza maila etabar posible izango liratekeen Europarrak ez bagina, beste herrialde batzuk zapaldu(ko) ez bagenitu edo ea ze paper jokatzen duten euskal enpresa multinazionalak beste herrialdeetan eta honek zer nolako onurak profitatzen dizkigun guri (eta esango didazu biktimaren papelean hau ez dela euskal nazioaren erantzukizuna, kapitalaren inperioarena baino). Esperientzia propioz esango dizut, Mexikon egon naizela Euskal Herrian nahiko estimatua den euskal enpresa baten lanean, baina mexikar baten baldintzekin. Amigo! Etorri eta gozatu zazu 12 ordu gauez lan egiteaz inongo plusik gabe, 48 orduko lan asteez (legearen arabera), hirurehun eurotara iristen ez diren soldata miserableez eta lanera bi ordu egiteaz egunero. Subkontratatuta eta sindikatzeko aukera gabe, noski. Gero noizean behin euskal jendea etortzen zen (jator askoak denak egia esateko) eta ikusten dituzu kanpoan lan egiteagatik sekulako plusekin, hiriko lekurik garestienean etxea zein kotxea ordainduta eta asko nik izandako lankideen erantzukizun berberarekin. Posible dira euskal langileak hemen dituen baldintzak (edo pribilegioak esan beharko genuke?) mexikar langilea esplotatu gabe? Ezetz esango nuke.\nAmaitzeko, gehiegi luzatzen ari naiz eta, bi hitzetan esan nahi dudana zera da: Euskal Herriak pairatzen duen zapalkuntzak munduan dugun paperaz begiak estaltzen dizkigula argitan utzi nahi nuen testuan eta jaso ditudan iruzkinen arabera ideia hori sendotu besterik ez duzue egin.\nP.D.: Ergatiboa txotxo!\nH 2016-06-25 07:49\nEuskaldunok baskoniako dukerritik, inbasioetatik babesteko iruñeako erresuma osatzearen beharrean aurkitu ginen, Iruña baita euskaldunontzat Palestinoen Jerusalem. Gure errege zen Antso VIak izena aldatu eta Nafarroako erresuma eta lingua vasconum lingua navarrorum zela idatzi zuen. Mendi Ñabarra (planicie entre las montañas) Iruña izan da euskaldunontzat hiriburu sakratua. Etnia euskalduna betidanik existitu da, ez dugu ezer asmatu, bakarrik herriaren sujetu politikoa. Cristobal Colon ameriketara iritsi baino 300 urte lehenago, euskal balezaleak terranoban jarduten ziren. Guk dakigula ez zen kolonizaziorik egon, eta bertakoekin harremanak edukitzen zituzten. Arazoa noiz sortzen da?, espainiak Nafarroako jende batzuk bereganatzen hasten denean, lurrak oparituz, dirua erabiliz, nafarroako euskaldun batzuk bereganatzen ditu. Honek Nafarroan 2 bando sortzen ditu, agremondarrak eta beaumondarrak, batzuk kolonizatzileen alde, beste batzuk berriz herriaren alde. Barne guda honek, nafarroaren ahultzea dakar eta behin ahulduta, espainiak kolonizatzeko aprobetxatzen du. Euskal akonplejatu surbordinatua den del Burgo inpresentable horrek, analisi interesatu bat egiten du eta gipuzkoari botatzen dio erru guztia, bere aburuz, gipuzkoarrak izan ziren kolonizatzaileak. Eta horrek UPNren dinamika eta kolonizatzaileen dinamika jarraitzen du, helburua CAV eta Nafarroa, politikoki ahalik eta urrunen mantetzea. Baina, 1200 urtean gipuzkoa ere espainiarrek kolonizatu zuten eta nafarroan bezalaxe, 2 bando zeuden. Nafarroaren aldekoak eta kolonizatzaileen aldekoak. Beraz, gipuzkoar espainolizatu batzuek errua izan zuten baina nafarroako espainolizatu beaumondarrak bezalaxe. Eta del burgo presiski hor kokatzen da, euskal akonplejatu espainolizatuen bandoan. Nafarroak hitzik eta erakirik gabe geratu ondoren, 2 aukera zauden. Matxinada ahul bat inperioaren aurka, herrian geratu eta gosez eta izurriteak jota biziraun edo espainiaren izenean edo pertsona bakoitzaren izenean espainiaren kolonizazioarekin jarraitu.\nMexiko herria aipatu duzunez, ba Mexiko herriarekin jarraituko dut. Mexikon milioi batetik gora dira euskal jatorria dutenak. Bertan kolonoen ondorengo espainiarrak egongo dira, beraz ez euskaldunak. Izurriteen ondorioz eta bizitza hobeagoren baten bila eta beraz ez kolonizatzera joan diran euskaldunak (hor ere inperio espainiarra gailendu da, euskal hizkuntza eta kultura konplejuaz edo hitz egiteko aukera ezagatik galdu dutenak). Beraz, euskaldunen izenean ezin dute jardun, kontaktu eta izakera guztia galdu dutelako, izan daitezke folklorikoak bai, baina beste gizarte baten eragina dute. Euskal jatorria duten milioi horien artean, egon daitezke bai euskaldun aberatsak, negozio gizonak baina bait ere euskal jatorria eta abizen euskaldunak dituzten txiroak, euskal herria txiro utzi eta mexikon txiro izaten jarraitu dutenak.\nEspainiar kolonizatzaileak, mexiko kolonizatu zutenean, ez zen mexiko osoaren aurka izan, estrategia berdina erabili zuten. Bertan indegena kolaboratzaileak bilatu zituen, Nafarroako erresuman bezalaxe. Indigena askok mexikak erail nahi izan zituzten eta horretarako indigena horiek espainiarren alde jarri ziren. Beraz, hemen ere Nafarroako erresuman bezalaxe, indigena traidoreak daude, inperioaren alde egin zutenak alegia.\nEuskaldun gaiztoak eta onak egongo dira, leku guztietan bezalaxe, baina euskaldunak ameriketako indigenak bezalaxe kolonizatuak izan ginen, beraz gu gara galtzaileak, indigenak bezalaxe diruaren truke, gure herria saldu zuten traidoreak egon dira. Euskal abizenak daude kolonoen izenetan, baina inoiz euskal herria edo nafarroaren izenean, espainiako inperioren izenean baizik. Euskal herriaren izenean izango balitz, hego amerika osoa euskalduna litzateke. Euskaldunak iaioak gara gure herria akonplejatzen, espainiaren kolonizazioaren ondorioa pairatzen ari baikara. Gure herria nozbait berriro askatu nahi badugu konplejo guzti hauek alde batetara usten hasi beharko gara. Euskal liburuek ez dute kolono horien bizitza kontatu behar, euskal liburuek Nafarroako historio gehiego kontatu behar dute, nahikoa dugu espainiar inperialismoa kontsumitzeaz. Eraikuntza nazionalerako liburuak behar dira, eta ez espainiar mesedetan akonplejatu nahi diguten historio manipulatuak.\nSuagaar 2016-06-25 15:59\nErantzunkizuna? Espainiaren aginduz ejerzitua bidaltzen da, nahi ez duna hil zigorra jaso dezake, dirua jartzera derrigortuak dira gainera (hori askotan gertatu zaigu) baina etekina gu atera genun? Herriak ez zun etekinik atera, herri xumeaz ari naiz, ta etekin askoz haundiagoak izango genituzke, kolonizatu ordez gurean gelditu izan bagina edo beste herriekin negoziatuz. Baina horretarako ahalmenik ez dugunez izan….\nGudak batzuei mesede egingo die baina milaka hiritarren bizitza galtzea ustezko onura ekonomiko batzuengatik ez da inolako onurarik ateratzea.\nHerri baten PIBa igotzea herriak etekinak ateratzen ari dela erran nahi du? Ez, izan like herria gero ta txiroagoa ta PIBa igotzea, nola? Gaur egun bezala, onurak batzuen esku gelditzen direlako.\nErantzunkizuna? Herri bezala ez dugu erantzunkizunik,Herri bezala ez degulako inolako kolonizazio edo konkistarik agindu, norbanakoan bakoitzak jakingo du.\nEa europarrak konkista gabe hain ondo bizi ahalko zuten? Askoz hobeto, guda izugarrizko diru xahuketa da, zure herria berreraikitzea guda batean sartu zaituztelako ere (gudak gurean ere izan zirelako) garestia da….. Guda gabe negoziatuz (negozioak eginez diot) askoz gehiago lortuko genun, herri xumea noski, guden gastuak herri xumeak ordaintzen bait ditu ta ez onurak ateratzen dituzten enpresak.\nBa al dakizu zenbat Estatu, nazio… ta zenbat aldiz jo dute kiebra gudengatik?\nEspainiak azkeneko 2 mendeetan 5 aldiz , beraz bai, ondo baino hobeto bizi ahalko ziran (baita gu ere) inor konkistatu gabe.\nBengoa zergatik egin zan aberatsa? Espainiaren ahalmenarengatik, beraz Espainiari egotzi baina ez bota errua ez duen Nazioari (Nazioa bagara ta ginen), ta horko biztanleei.\nEuropako edozein herri mantendu daiteke ta bizitza duina izan inori lurrak kendu gabe, ekonomia da.\nTa edonor gosez hil daiteke konkistatuz edo ez konkistatuz gauzak gaizki ateratzen bazaizkio, baina posible da oso.\nErrua botaiezu dutenei, asko dutela.\nH 2016-06-25 21:19\nEsperanza Aguirre, euskal jatorria du, baita Aznar (zorro erderaratuta), bere attona euskaltzalea, euskal federazioaren aldekoa eta abertzalea zen etxalartarra zen. Abizen euskalduna eduki arren Irakeko kolonizazioan parte hartzea erabaki zuen, espainiako agintari bezala. Euskal abizena edukitzeagatik Aznarrek hartutako erabakiak euskaldunen erantzunkizun izan al ziren? Ameriketako kolonizazioan espainiarrekin zoaztenek edukiko zuten karga hori, euskal herri zapalduak ordea ez.\nAranburu 2016-06-26 00:58\nNork dio, baina, azken mendeetako euskaldunen ekintza gaitzesgarriak geure egin behar ditugunik? Barkamena eskatu behar dugunik? Egindakoak ezkutatu edota ukatu beharrean, ezagutu eta aztertzearen aldekoak besterik ez gaituzu.\nHarrotasuna eta lotsa, biak ala biak saihestu eta fede onez jardutea ezin daiteke lotsagarri izan, inolaz ere ez. Hausnarketa da bidea.\nPS Aznarrena ez da adibide onargarria (euskalduna balitz, bederen!), ongi asko dakizu.\nPS 2. Euskara euren hizkuntzetako bat izanik zapaltzaile direnak ez omen dira euskaldunak, Carlos V.aren edota Frantzisko I.aren mendeko zikinak baizik… Ternuara iritsi ziren itsasgizonak, noski, euskal estatu burujabe eta feminista baten aldeko gizaseme zintzoak.\nAranburu 2016-06-23 16:12\nMiguel Lopez Legazpikoaren eskultura ez da haren oroigarri soil bat; plazaren erdian egoteak badu arrazoirik. Oker ez banago (ez baititut eskura noizbait horri buruz gordetakoak), 1898an eraiki zuten*, Espainiaren eta EEBB eta kubatarren arteko gerran. Zergatik ote? Bada garai hartako olerki argigarri bat: Serafin Barojaren “Viva España” (hemen irakurgai: http://www.basquepoetry.eus/?i=poemak&b=1269).\n*Harrian bertan dago zizelkaturik data (gaztelaniaz zein euskaraz), gogoan ez dudan deskribapen birekin batera.\nP.S. Argazkiko eskulturan, Lopez Legazpikoak sasijainkoen ikur den maskara du oinazpian.\nMikel Jauregi Herce 2016-06-24 14:57\nOroitzen dut bai, behin eskolatik plazara joan ta irakasle batek komentatu zigula eskultura propaganda modura eraiki zutela, espainiaren loria galdua goraipatzeko edo. Arrazoi gehiago dagoen lekutik mugitzeko.\nBestalde, ez nuen ezagutzen Serafin Barojaren olerki hori, mil esker konopartitzearren. Beldur piskat ematen du irakurtzeak eh!!\nH 2016-06-25 08:39\nHori al da Mexikon zabaltzen duzun mezua? Mesedez kendu espainiako zama hori buru gainetik, espainiako inperialismoan pentsatu ordez pentsatu euskal herrian. Hobeto sentituko zara. Egizu froga. Eta hobeto sentiarazten dizun mezu hori zabaldu mexikar herriari, berreraikuntza nazionalean begirune gehiago edukiko dugu eta. Hasi espainiar eta euskaldunen arteko desberdintasunak zabaltzen, asko dira eta. Arazoa, saku berdinean sartzen gaituztela da.\nMikel Jauregi Herce 2016-06-25 13:04\nBai, egia esateko, igandero elizan zabaltzen nuen mezua horixe bera zen. Nola ez naiz konturatu egia-berdaderotik urrun nengoela? Baina zure hitz liluragarriek begiak ireki dizkidate. Ze ondo sentitzen naizen! Epifania!\nApaitzen duzun mezua mexikar herriari helaraziko diot, hain baita lehentasunezkoa hemen: “Hobeto sentiarazten dizun [sic] mezu hori zabaldu mexikar herriari, berreraikuntza nazionalean begirune gehiago edukiko dugu eta.”\nBanoa lotara apur bat luzatu den ostiral hontan. Pozik noa amets goxoak edukitzera euskaldun-espainiartuaren-gizon-zuriaren zama profeta batek kendu ostean. Ez dakizu nolako lasaitasuna.\nH 2016-06-25 13:38\nEta zertarako joaten zinen elizara ez bazaude indigenen kolonizarioaren alde? Espainiarren zama hori baldin baduzu, herce abizena ere kolonizatua duzu, euskal abizena espainieraz idatzita. Euskaraz hertze. Ez gaizki hartu, espainiar inperialismoaren zama kentzearren besterik ez dizut esaten. Animo!\nfreud 2016-06-24 11:10\nHarkaitzek esaten duenarekin guztiz ados. Okupatuak, bortxatuak, erahilak eta kolonizatuak gu izan gara eta ez alderantziz. Emaitzak, gaur egun, han daude: inperialismoaren menpe bizi gara eta ez dugu esagutzen zer den askatasuna.\nMikel Jauregi Herce 2016-06-24 15:51\nHalako baieztapen kategorikoekin zalantza gutxi izango dituzulakoan nago, baina nik nahiago dut begirada ñabarduretan jarri, mundu txuri-beltz batean bizitzea baino.\nSuagaar 2016-06-24 17:45\nZe nabarduran? Espainia ta Frantziaren izenean euskaldun batzuk munstruoak bezala jardun zutela? Kontuan izanda munstruoak leku oron bizitzen direla, hori ez du zerikusirik Euskaldunak etnia ta nazio modun egin ez ditugunak guri egozteko.\nAlemaniaren izenean , Alemaniaren botereak lagunduta ta aginduta Espainiar bat zerbait egingo bazun, Espainia izango zan erantzule?\nBaina euskaldunak bai? Ze nabardura? Mundu guztiak daki jende ankerrra edonun dagoela.\nIrala 2016-06-26 11:16\nAkaso frantsesek hartu dute gainean naziekiko kolaborazionismoa (Vichy) edo Arjeliako basakeriak? Ez. Euren relatoan Frantzia inbaditua, herbaildurik eta erreakzio ahalmenik gabe zegoen, eta edozein frantsesek nazien aldekoak egindakoak frantsestasunaren kanpo geratzen da atoan, berdin Quisling Norvegian edo SS tropa holandar edo daniarrak. Herriek beren zaborra jaurtitzeko praktika dute, herritartasunetik at kokatzen dute, ez dute bizkar gainean karreiatzen. Ezta alemanek ere. Eta orain herri xume ahaztu honen azken seme-alaba kikildu-erkinduek inperio espainolaren historia osoko zama bizkarreratu behar du, erabakitzeko ahalmen osoa izan balu lez? Hori besterik ez genuen behar!!\nAranburu 2016-06-26 12:45\nHerri xume ahaztu honen azken seme-alaba kikil-erkinduok hobe genuke iraganeko ekintzak, onak zein txarrak, gogoratuko bagenitu. Hori da zintzoa, zapalkuntza, edozein dela ere zapaltzaile, ez ukatzea. Bestela, kikil eta erkindu izateaz gain, gezurti ere baginateke.\nEuskaldunen gaitz denak Espainia, Frantzia nahiz Aita Santuari leporatuz gero, zergatik ez aitortu Espainia, Frantzia zein Aita Santuari euskaldunen lorpen guztiak?\nGezurra oinarri duen herri gehiegi dago, izan gaitezen berritzaile…


Euskal Herriko Itzulia 2011 | Home | Berriketan\nAinara Arratibel-(e)k Euskal Herriko Itzulia 2011 gaian eguneraketa sarrera bat idatzi du: 11 months, 1 week ago Ikusi\nMurgiondo: ”Ematen dituzuen datuak faltsuak dira. Ez duzue egia esan ezta populazio datuetan”.\nMurgiondo: ”Gehiengoak nahi ez duen eredu bat ezarri nahi duzue” Itzea Urkizu Arsuaga-(e)k bat egin du Euskal Herriko Itzulia gaiarekin 1 year, 7 months ago Ikusi\nAndoni Urbistondo-(e)k Euskal Herriko Itzulia gaian eguneraketa sarrera bat idatzi du: 2 years, 1 month ago Ikusi\nNiri zozoa iruditu zait itzulia. Erlojupekoak erabaki du dena, eta ez Antiyon, ez Arraten, ez da ezer pasa ia-ia. Formatua aldatu behar litzateke. Erlojupeko laburragoa, tartekatua eta ez azken egunean, behingoz tropela hautsiko duen mendate luze eta gogor pare bat…\nGorka Erostarbe-(e)k Euskal Herriko Itzulia gaian eguneraketa sarrera bat idatzi du: 2 years, 1 month ago Ikusi\nBukatu da, bukatu da, seakabo. Polit egon da. Hurrena salda eta saltsa gehiago?\nUnai Zubeldia Arruabarrena-(e)k Euskal Herriko Itzulia gaian eguneraketa sarrera bat idatzi du: 2 years, 1 month ago Ikusi\nJoaquim Rodriguez liderrarentzat 34.24. Sailkapen nagusian 11. geratu da azkenean. Handia egin du RadioShackek, 1. eta 2. Kloeden eta Hornerrekin. Eta hirugarren Gesink, niretzat, behintzat, ezuste ederra. Pena Beñat Intxausti laugarren geratu izana azkenean, podiumetik 16 segundora. Samuel Sanchezek 6. amaitu du itzulia, 1.08ra, eta David Lopezek…\nKloeden, Horner eta Gesink. Hori da Euskal Herriko Itzuliko azken podiuma, eta etapa, azkenean, Tony Martinentzat.\nSamu podiumetik kanpo azkenean. 33.33. Intxausti eta Tondoren atzetik.\nHorner helmugara iristen, 33.11, eta oraingoz sailkapen buruan, Gesinken denbora berean.\nGesinken denbora oso ona da, helmugara iristeko lau kilometro faltan Horner baino bi segundo azkarrago baitoa. Kloeden, Gesink eta hirugarren bat igo daitezke podiumera. Unai Zubeldia Arruabarrena-(e)k Euskal Herriko Itzulia gaian eguneraketa sarrera bat idatzi du: 2 years, 1 month ago Ikusi\nMomentuz podiumean Gesink, Intxausti eta Tondo, hurrenkera horretan. Kloeden aurretik izango dute, eta ikusi egin behar Horner eta Samuren denborak.\nKloeden etaparen eta itzuliaren bila. Bezi gainean berea da denborarik onena, Tony Martinen aurretik (zazpi segundo). Intxaustiri zerbait gertatu zaio beherakoan, ez baita normala hainbeste denbora galtzea. Gesinkek denbora hobetu du, eta berea da oraingoz faboritoen arteko denborarik onena helmugan. Intxausti podiumetik kanpo.\nAinara Arratibel-(e)k Euskal Herriko Itzulia gaian eguneraketa sarrera bat idatzi du: 2 years, 1 month ago Ikusi\nSamu 13. denbora onena egiten ari da oraingoz, denbora onenetik 45 segundura. Itzulia ia ezinezkoa bazuen, orain ezinezkoa. Pena. Intxausti dotore. Klodenen aldeko apustua egin genuenentzat bada kaferik?? Unai Zubeldia Arruabarrena-(e)k Euskal Herriko Itzulia gaian eguneraketa sarrera bat idatzi du: 2 years, 1 month ago Ikusi\nBeheraka izugarria egin ezean, Samuel Sanchez podiumetik kanpo geratuko da. Bezi gainean Tondo eta Intxaustirengandik 20 segundora. Hori bai, Intxausti ez finegi ibili jaitsieran eta azkenean 33.19 helmugan. Unai Zubeldia Arruabarrena-(e)k Euskal Herriko Itzulia gaian eguneraketa sarrera bat idatzi du: 2 years, 1 month ago Ikusi\nAdi-adi, Bezi gainean Horner Tondo eta Intxaustiren atzetik doalako. Movistarreko bikoa podiumera bidean doa. Atzetik Kloeden hegan dator, eta berea da itzulia.\nHarrigarri samarra Vinorena! Intxausti dotore!\nSamuren denbora ona 5. kilometroan, baina Hornerrengandik 7 segundora. Intxaustiren denbora bera.\n5. kilometroan faboritoen artean Horner onena oraingoz, Tony Martinengandik 14 segundora, eta Bezi gainean bikain Intxausti, 25 segundora. Podiumera gerturatzen ari da. Unai Zubeldia Arruabarrena-(e)k Euskal Herriko Itzulia gaian eguneraketa sarrera bat idatzi du: 2 years, 1 month ago Ikusi\nDenbora txarra Vinokurovena, oso txarra Bezi gainean. 20.27, Tony Martinengandik 55 segundora.\nTondo oso indartsu doa, 5. kilometroan Tony Martinengandik 17 segundora, eta faboritoen artean denborarik onenarekin. Bezi gainean Andy Schleck 56 segundora. Irten da liderra ere, Joaquim Rodriguez. Arnas pixka bat hartu beharko dugu, erreferentzia gehiegi direlako gauza onerako.


Halloween Run - Ezarri Halloween Run Free\nJokoak Halloween Run\nHorrela nahi izanez gero Halloween Run , mesedez, saiatu jokoak horietako bat:\nJoko honen helburua salto gaiztoak sorgin bat plataforma batetik bestera lollipops guztia bidean aurkituko dituzu bildu da. Gozoenak jan, goi mailako salto egin dezakezu. Salto, salto eta salto ordua iritsiko da primerako Halloween festan. Erori duzu plataformen arteko aldeak bat sartu baduzu, guztiek baino gehiago. Saiatu zure errekorra gainditzeko. .


Obies - Wikipedia, entziklopedia askea.\n50° 16′ 01″ N, 3° 47′ 13″ E / 50.2669°N,3.7869°E / 50.2669; 3.7869Koordenatuak: 50° 16′ 01″ N, 3° 47′ 13″ E / 50.2669°N,3.7869°E / 50.2669; 3.7869\nBavay, Bermeries, Locquignol eta Mecquignies\n349 (%52.7) 337 (%50.9)\nObies Frantziako udalerria da, Nord departamenduan dagoena, Frantzia Garaia eskualdean. 2013an 663 biztanle zituen.\n2007an Obies udalerrian erroldatutako biztanleak 663 ziren. Familiak 245 ziren, horien artean 51 pertsona bakarrekoak ziren (16 bakarrik bizi ziren gizonak eta 35 bakarrik bizi ziren emakumeak), 71 seme-alabarik gabeko familiak ziren, 95 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 278 etxebizitza zeuden, 255 familiaren etxebizitza nagusia ziren, 12 bigarren erresidentzia ziren eta 11 hutsik zeuden. 273 etxeak ziren eta 5 apartamentuak ziren. 255 etxebizitza nagusietatik 208 bere jabearen bizilekua ziren, 33 alokairuan okupaturik zeuden eta 14 doan lagata zeuden; 1ek gela bat zuen, 9 etxek bi zituzten, 22 etxek hiru zituzten, 45 etxek lau zituzten eta 178 etxek bost zituzten. 219 etxek euren parking plaza propioa zuten azpian. 99 etxetan ibilgailu bat zegoen eta 135 etxetan bat baino gehiago zituzten.\nObies udalerriko biztanleria-piramidea 2009an .\n2007an lan egiteko adina zuten pertsonak 437 ziren, horien artean 322 aktiboak ziren eta 115 inaktiboak ziren. 322 pertsona aktiboetatik 291 lanean zeuden (162 gizon eta 129 emakume) eta 32 langabezian zeuden (13 gizon eta 19 emakume). 115 pertsona inaktiboetatik 29 erretiraturik zeuden, 41 ikasten zeuden eta 45 "bestelako inaktibo" gisa sailkaturik zeuden.\n2009an Obies udalerrian 255 unitate fiskal zeuden, 678 pertsonek osaturik. Pertsona bakoitzeko diru-sarrera fiskalaren mediana urteko 17.181 euro zen.\n2007an zeuden 10 komertzioetatik, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 4 eraikuntza enpresak ziren, 1 zerbitzu enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 5 zerbitzu publikoetatik, 2 igeltseroak ziren, 1 iturgina, 1 argiketaria eta 1 ile apaindegia.\n2000. urtean Obies udalerrian 8 nekazaritza-ustiategi zeuden, 132 hektarea erabiltzen.\nMecquignies (1,1 km)\nAudignies (2,8 km)\nBavay (3,2 km)\nAmfroipret (3,9 km)\nSaint-Waast (4,7 km)\nHargnies (4,8 km)\nHoudain-lez-Bavay (5,1 km)\nLa Longueville (5,6 km)\nGommegnies (5,7 km)\nVieux-Mesnil (5,7 km)\nBNF: 15267013g (data)


Donostia Zinemaldia :: Mundu zabalean zehar animazio filmen eskutik\nHemen zaude: Lehen orrialdea > 63. Edizioa 2015 > Zinemaldiaren Egunkaria\t> Mundu zabalean zehar animazio filmen eskutik\nMundu zabalean zehar animazio filmen eskutik\nOstirala, 2015(e)ko irailak 18\nZinemaldiak haurrentzat hautaturiko film sorta bat eskainiko du, guztiak euskarara bikoiztuak, Zineuskadiren parte-hartzearekin, Zinema Euskaraz programaren baitan. Principe 10 aretoan emango dira haurrentzako filmak: Magiaren etxea, hilak 10 larunbatean; Gelditu zaitez nire ondoan, Doraemon eta Tom Txiki eta ispilu magikoa, hilak 20 igandean; eta 7. ipotxa, hilak 26 larunbatean.\nAurten eskaintzen den film sortan Bobo zazpigarren ipotxaren balentriak pantailaratuko dira, Thunder katutxoaren gorabeherak magiaren etxean, Tom Txiki bere irudiari ispilu magikoan erreparatuz eta nola ez, Nobita Nobi mutil traketsaren bihurrikeriak. Zalantzarik gabe gaztetxoen zinemazaletasuna piztuko duten filmak dira guztiak, eta euskaraz gainera. Honen moduko ekimenekin etorkizuneko ikusleen sorrera bermatuta dago, bai horixe.\nBestalde, Zinemaldiak haurrei zuzendutako emanaldiak ere egiten ditu goizero Belodromoan. Ikastetxeekin hitzartutako programa esklusibo baten bitartez, zinemaz gozatzeko aukera eskaintzen zaie ikasleei, euskaraz eta pantaila erraldoian. Aurten, Astérix: Jainkoen egoitza ikusi ahal izango dute haurrek.


Zirkulazio-istripuak 23 aldiz gertatzen dira asteburu honetan | Consumer\nZirkulazio-istripuak 23 aldiz gertatzen dira asteburu honetan\nMugikorraren erabilera gidatzeko kanpaina jarri du abian gaur DGTk\nGuztira 23 pertsona hil ziren asteburuetan errepideetan gertatutako 20 zirkulazio-istripu hilgarrietan, Trafiko Zuzendaritza Nagusiak emandako datuen arabera. Ezbehar horietan, ostiraleko 15:00etatik gauerdira bitartean, zauri larriak izan ziren lau lagun eta bost arin.\nIgandean izan zen egunik txarrena: 13 hildako, hiru zauritu larri eta hiru arin, hamar istriputan; larunbatean eta ostiralean, berriz, bost pertsona hil ziren egunean, ezbehar kopuru berean.\nLarrienetako bat atzo izan zen, Sevillako Écija herrian, 745 eskualdean. Lau pertsona hil ziren eta beste bi zauri larriak izan ziren bi ibilgailuren talkaren ondorioz.\nBestalde, DGTk mugikorren erabilera gidatzeko kanpaina jarri du martxan gaur. Martxoaren 5era arte egunean 7.000 kontrol egitea aurreikusi da.\nTrafikoak, horrela, istripu bat izateko arriskua lau aldiz areagotzen duen faktore hori azpimarratu nahi du, 300 eurorainoko isunarekin zigortua dagoena, hilabete batetik hiru hilabetera bitarteko gidabaimena kentzea eta, puntukako baimena indarrean sartzen denean, hiru kreditu galtzea.


Gobernu talde berriak 2019-2023 legealdirako arlo eta zinegotzigo berriak aurkeztu zituen atzo\nPodemos, Usansolo Herria, Auzoak eta EH Bilduko udal taldeok atzo prentsaurrekoan aurkeztu zuten hurrengo legegintzaldian Galdakao kudeatzeko udal gobernu anitz eta parte hartzailea.\nGobernu anitz honen helburua da datozen lau urteetarako kudeaketa eraldatzea, eta horretarako ezinbestekoa deritzote Kudeaketa-eredua aldatzetik hastea.\nGauzak horrela, honakoa adostu dute lau taldeek:\nUdal gobernuaren diseinua udal batzorde batean oinarritzea, non Podemos, Usansolo Herria, Auzoak eta EH Bildu ordezkatuta egongo diren. Udal Batzorde horrek botere exekutiboa izango du, alkateari dagozkion botereen berariazko delegazioaren ondorioz. Honekin, azken hamarkadetan Galdakao gobernatzeko erabili den hiperpertsonalimo politikoa bertan behera utzi nahi dugu. Gure gobernu-ereduak udal-gobernuaren kudeaketa demokratizatu nahi du, adostasuna oinarri izango duen gobernu parte hartzaile bat martxan jarriz.\nUdal antolakuntzak sei gobernu-batzorde izango ditu, dagozkien lan-arloekin. Bost iraunkorrak izango dira, eta bat, Udaleko Lurralde Antolaketa deitu duguna, behin-behinekoa; azken honen oinarrizko helburua izango da Usansoloren bereizte/desanexio prozesua kudeatzea. Batzordeak eta horien presidentziak honakoak izango dira:\nAlkatetza: EH Bildu\nKomunikazioa: EH Bildu\nParte hartzea eta ahalduntzea: Auzoak\nBerdintasuna: EH Bildu\nGizarte Politikak: Auzoak\nEtxebizitza: EH Bildu\nHezkuntza: EH Bildu\nGizarte Ongizatea: Auzoak\nHirigintza eta Mugikortasuna: EH Bildu\nHirigintza: EH Bildu\nLanak eta Zerbitzuak: Auzoak\nMugikortasuna eta Garraioa: Auzoak\nGarapen Jasangarria: EH Bildu\nOgasuna eta Barne-erregimena: Auzoak\nOgasuna: EH Bildu\nPertsonen kudeaketa: EH Bildu\nSustapen ekonomikoa: Auzoak\nEnplegua: Elkarrekin Podemos\nGaztedia, Kultura, Kirola eta Euskara: EH Bildu\nHizkuntza-politika EH Bildu\nKultura EH Bildu\nKirola EH Bildu\nUdal-lurralde Antolaketa: Usansolo Herria\nHelburua da lehengo 14 batzordeak murriztea, eta 6 sortzea, honako arrazoiengatik:\nArloen arteko koordinazioa hobetu\nBatzordeek konpartimentu iragazgaitz izateari uztea, orain arteko joera irauliz\nEtekina hobetzea. Orain arte baino operatiboagoak izatea\nBaliabideak hobeto aprobetxatzea\nGastua nabarmen gutxitzea; batzorde gutxiago egongo direnez, dieten gastua txikiagoa izango da.


25 doako letra tipo ezin hobeak diseinatzaile mota guztientzat Sormenak linean\nLetra tipografikoak ez dira inoiz nahikoak izango bertara sar gaitezke gure eskuetan errepertorio ona edukitzeko eta horrela gure zerbitzu profesionala eskatzen duten bezeroen eskura izateko. Sareen sareak mota guztietako lanak osatzeko sarbidea dugun baliabide ugari eskaintzen ditu.\nOraingoan ekarri dugu Doako 25 letra mota ezin hobeak diseinatzaile mota guztientzat eta bezero mota batetik bestera igarotzeko gai izan behar zaren zerrenda horretako zati bihur daitezkeela, beti bandera gisa eramango dugun profesionaltasunaz ohartu gabe. Egin beharreko lanetan pastelaren gaineko gailurra jarriko duten iturri berrienekin goaz.\n1 Jolasaren pantaila\n4 Crimson testua\n10 Garbitu sans\n12 Punk polita\n18 Gangsta originala\n19 Kolpea eskuila\n20 Etiketa mota\nAhal duten letra tipo klasiko horietako bat mendekoak ezin hobeto igaro. Bere garapena kode irekian dago, beraz, denboran zehar eguneratze desberdinak izan ditzakegu.\nSerif letra-tipo garaikidea kaligrafian inspiratuta dago oso gai ona duten gai desberdinetako blogetan erabili ahal izateko. Teknikoki pantailetarako optimizatuta dago eta oso ondo funtzionatzen du inprimatuta.\nGoikoarekin bezalako lauza geometriko bat pantailarekin oso ondo moldatzen da inprimaketarekin bezala. Google Font direktorioan doan argitaratzen da. Pisu desberdinak ditu, hala nola normala, etzana, lodia eta gehiago.\nGoogle Fonts-en doako beste letra tipo bat da literatura ekoizpenera bideratuta beste garai batzuetako iturriak biltzerakoan. Diseinatzaileen gogokoena bihurtzen den letra-tipo horietako bat da bere akabera eta dotorezia handiagatik.\nSerif motako letra tipografikoa Garamond herentzia. Christian Thalmann-ek eskuz marraztuta, tamaina handiko goiburuetarako oso erabilia da, pantailan zein inprimatuta. Gainera, tamaina txikietan guztiz irakurtzeko moduko kalitatea du.\nPost honetan biltzen ditugun kalitate iturriak topatzeko Fenix eta bere kaligrafia. Pantaila eta testu luzeetarako aproposa, bere proportzioek altueran eta zabaleran espazioa irabaztea bilatzen dute.\nBeste serif letra-tipo garaikide eta polifazetikoa. Lau estilok osatzen dute letra mota hau goiburuetan jarritako helburuarekin eta irakurketan sentsazio dinamikoak sortzen dituzten testuekin.\nGoogle Fonts-en ezagunenetarikoa izaten ari den serif tipografia. Balioa du Slabo 27px eta Slabo 13px dituzte beraz, tamaina horretan edozein euskarri motatan ezin hobeto ikus daiteke. Ezin dugu galdu egungo moda iturrietako bat.\nBaloratu dezakegun iturria Omnibus motako groteskoa eta lau pisu desberdinetan datorrela: argia, erregularra, lodia eta beltza, baita letra etzana ere. Letra dotorea, Chivo Black-ekin oheburuak eta gailur ezin hobeak ekoizteko.\nDiseinatutako iturri polifazetikoa Intel-ek pantaila irakurtzeko. Ezin hobea da inprimatzeko eta baita sarean erabiltzeko ere. Doako letra, proportzioagatik eta diseinuagatik nabarmentzen dena.\nGoogle Fonts-en letra-tipoa kaligrafian oinarrituta eta hori izenburuetarako nahiz paragrafo txikietarako erabil daiteke. Latindar eta hebreerazko alfabetoak ditu ezaugarri.\nEstetika propioa duen lan zehatz batzuetarako doako letra dibertigarria eta doakoa. Haren ausardia "gaztea" izatea da eta ukitu moderno ezin hobea dute zeregin batzuetarako.\nBeroa Stranger Things-etik, Paralines ditugu laurogeiko hamarkadako espirituaren zati bat biltzen duen iturri gisa. Ezin hobea gaur egungo retro zerbaitetan sartzeko eta erabilera komertzialerako edo pribaturako doakoa.\n95 eskuz egindako pertsonaiak esanahi berezia emateko. Norberaren eta gertuko zerbait bilatzen ari bagara, letra mota hau ezin hobea da dohainik hartzeko eta, horrela, zerbait komertzialerako zein pertsonalerako erabiltzeko.\nEskulanen bat egiten badugu hori saldu dezakegu Etsy-n, Playlist letra tipikoa da horregatik eta kuxinak, katiluak eta gehiago apaintzeko egokituko da.\nEskuz sortutako letra-tipoa, karaktere latino guztiak biltzen dituena. Ezin hobea era guztietako lanetarako esplorazioarekin, abenturarekin eta bidaiekin zerikusia izatea.\nBizar asko dauden bitarteanBetty bezalako hipsters eta letra tipoak egongo dira norberaren zaintzarekin zerikusia duten webguneetarako aproposak, kasu honetan hipster edo tatuajeena. Goi-mailako doako letra tipoa.\nLetra mota honek ohorea izan dezake tatuaje artista askori eta ziur asko bezero batzuek galdetu ahal izango dutela. Errepertorioan edukitzea oso ondo etor daiteke arazoetatik ateratzeko, eta are gehiago orain.\nIturri bat lasaia eta modernoa, ondo zuzendutako lerroekin freskotasuna eta gazteria adierazten dutenak. Horrek esan nahi du hip-hop eta hiri kultura mota dela tranparekin hain goraka ari dena.\nGauza bera gertatzen da Etiketa motarekin, a graffitiak inspiratutako letra tipoa eta hori bere dinamismoagatik nabarmentzen da.\nA-rekin iturri originalenetatik ostadarraren ukitu berezia. Kolorez betea, zerbait berezia jarriko du lantzen ari zaren blogean edo webgunean.\nMotako iturria lerro argiengatik nabarmentzen den sans-serifa. Goiburuetarako, karteletarako eta logotipoetarako aproposa, Jaapokki oso letra mota berezia da bere osotasunean.\nComo joango bagina Brasil, iturri honek dibertigarria eta energiaz beteriko zerbaitetara eramaten zaitu. Testua ilustratzeko zerbait berezia bilatzen duen letra tipo berezi horietako bat.\nHartzen gaituen beste mota esperimental bat orain arte aipatu dena ez den beste baterako. Bi peso ditu nora eraman aurkitzeko.\nA-rekin amaitzen dugu Libre Baskerville izeneko letra mota bikaina eta hori 16px optimizatuta dago. 1941eko Baskerville-n oinarrituta, bikain funtzionatzen du pantailan. Kode irekiko proiektua da, epigrafe zein paragrafoetarako balio duena.\nOs diseinatzaileentzako letra tipo bikain hauekin uzten dugu.\nArtikuluaren bide osoa: Sormena linean » Baliabideak » Doako 25 letra mota ezin hobeak diseinatzaile mota guztientzat


Segurtasun kitak banatu, eta bezeroen fideltasuna saritu - Lasarte-oria - Txintxarri.eus\nSegurtasun kitak banatu, eta bezeroen fideltasuna saritu\nTxintxarri Aldizkaria 2020-06-02 17:03\nAste osoan zehar banatuko ditu Aterpea merkatarien elkarteak segurtasun kitak. Horrez gain, 'Orain gure txanda da' kanpaina ere jarri dute martxan\nAstelehen arratsaldean hasi dira segurtasun materialen kitak banatzen. Mercero gunera gerturatu dira herriko merkataritza, zerbitzu eta ostalaritzako jabeak, eta Aterpeako bi kideren eskutik jaso dituzte hainbat produktu.\n478 sorta prestatu dituzte guztira. Bakoitzean, Usurbilgo Lanbide Eskolak egindako segurtasun maskara, gel hidroalkolikoa, desinfektatzailea eta hiru ohar argigarri jasoko dituzte bila joaten diren herriko merkatariek.\nJakinarazi dute, sorta horiek ez direla soilik Aterpeako kideentzat; elkarteko kide ez diren merkatari, ostalari eta zerbitzuetako jabeei banatuko dizkiete. Hortaz, interesa dutenek, Mercero gunera joan beharko dute astean zehar, arratsaldez, 15:00tatik 16:30erako ordutegian.\nKanpaina berria martxan\nItxialdia arintzen joan ahala eta herritarrak etxetik ateratzeko aukera gehiago duten une hauetan, antzeman dute lasarteoriatarren "babes eta berotasuna". Horrela, herritarren fideltasuna aitortzeko Orain gure txanda da kanpaina berria abiatu du Aterpeak. Caja Rural banketxearekin elkarlanean ari dira, hortaz, lasarteoriatarrek banketxe horretako txartelarekin egiten dituzten erosketen arabera, 5, 10 edo 50 euroko sariak jasoko dituzte txartelean.\nHasi berri dugun hilabete osoan zehar izango da indarrean egitasmoa, eta parte hartuko duten komertzioak behar bezala identifikatu ahal izango dituzte bezeroek; kanpainan parte hartzen ari direla adierazten duen kartela ikusi ahalko da saltokian.\nAzpimarratu dute ez dela Aterpeak egiten dituen eskaintza kanpaina bat, baizik eta, kanpaina honekin elkarrekin aterako direla aurrera azaldu nahi diete.\nIkus-entzunezko bat ere sortu dute kanpainari ikusgarritasuna emateko. Herriko komertzio txikiaren garrantzia nabarmentzen da horretan, eta komertzio txikiak herritarrei ematen dieten tratua, aholkularitza pertsonalizatua, eta sortzen dituen lanpostu kopurua ikusgarri egin nahi du elkarteak. Horrekin batera, noski, herriari ematen dion bizia ere jarri dute balioan.\nItxialdia eta gero, ilusioz\nBezeroekin berriz elkartzeko "ilusioz" daudela adierazi dute Aterpeako kideek. Bi aste igaro dira berriro ere ateak zabaldu zituztenetik, eta ordura arte egiten zuten lan berari ekiteko gogoz agertu dira.\nHerritarrengan ere jarri dute konfiantza guztia: " Gure bezeroen babesa izango dugula espero dugu, lehen aste hauetan erakutsi duten moduan".


Ludde Hakanson: «Udan pauso asko eman ditugu; hasteko prest gaude» | Kirola | Berria\n2021eko irailak 17 - Leioa\nLudde Hakanson (Stockholm, 1996) gertu dago Bilbo Basketekin bigarren denboraldia hasteko. «Oso gustura» dago taldean eta hirian. «Ahalik eta ondoena» jokatzea du helburua.\nDenboraldia hasiko duzue bihar. Gogotsu zaude?\nOso motibatuta nago. Uda ona izan da guretzat, baina garrantzitsuena orain hasten dena da.\nHiru partida irabazi eta bi galdu dituzue. Gustura amaitu al duzue?\nUdako garrantzitsuena pixkanaka hobetzen joatea da. Astero pausoak eman ditugu, eta hasteko prest gaudela uste dut. Lan ona egin dugu. Lesio batzuk izan genituen, baina denok jokatu dugunean ondo aritu gara. Sasoi onean gaude.\nEuskal Kopa irabazi berri duzue Baskoniaren aurka.\nBeti da ona irabaztea; ikusten duzu egiten ari zaren lana egokia dela. Baskoniari irabaztea beti da garrantzitsua, bai guretzat, baita zaleentzat ere. Asko gustatzen zaie euren taldeak Baskoniari irabaztea.\nJoventut izango duzue aurkari lehen partidan. Nolako taldea da?\nDenboraldi bikainak egiten ari da, eta oso partida zaila izango da. Ez dira egongo Ante Tomic eta Ferran Bassas, eta ziurrenik ezta Simon Birgander ere. Baina oso talde ona da oraindik ere. Jokalari asko gazteak dira, eta talentu handia dute.\nNon egongo da irabazteko gakoa?\nBeraiek eroso egon ez daitezen saiatu behar gara. Talde guztien aurka jokatzeko gakoa da, baina batez ere talentu handiko taldeen aurka; Joventuten aurka, esaterako.\nMaiatz amaieran hartu zenituzten oporrak. Lortu al duzu deskonektatzea?\nStockholmen izan naiz. Asko jokatu dut golfean, hemen oso gutxi jokatzen baitut. Denbora librea horretarako aprobetxatzen dut, baina hainbeste entrenamendurekin atseden hartzea beharrezkoa da.\nZazpigarren urtea duzu ACB ligan. Gustura al zabiltza?\nAsko gustatzen zait ACB liga. Beste liga batzuetan ere izan naiz, baina ACB liga da gehien gustatzen zaidana. Bertan jokatzen jarraitu nahi dut.\nBartzelona, Sevilla, Madril eta, orain, Bilbo. Non bizi izan zara erosoen?\nBartzelonako etapa berezia da: gazte iritsi nintzen eta oso ondo tratatu ninduten; 15 urterekin irten nintzen Suediatik. Bilbo asko gustatzen zait hiri gisa, eta jendea oso atsegina da. Klub oso umila da, eta oso ondo tratatzen naute. Hala ere, gainerako hiriak ere oso ondo daude bizitzeko. Denetan zoriontsua izan naiz.\nPoloniako ligan ere izan zinen; hain zuzen, Stelmet Zielona Gora taldean. Zer-nolatan aldatu zenuen taldea?\nPoloniakoa denboraldi oso garrantzitsua izan zen niretzat. Aldaketa baten beharra nuen, eta horregatik erabaki nuen Estudiantesetik irtetea.\nSevillan lortu zenituen estatistikarik onenak, eta aurreko urtean asko hobetu zenituen. Zeintzuk dira arrazoiak?\nPoloniatik Bilbora konfiantza gehiagorekin iritsi nintzen, eta joan den sasoian nabaritu zen. Gehiago hobetzea espero dut.\nZe ekarpen egin dizu Alex Mumbruk?\nTaktikoki asko irakatsi digu. Eta jokalari ohia izanik, asko laguntzen du taldea kudeatzen. Oso gustura nago harekin.\nAzken partidan lortu zenuten maila mantentzea. Espero al zenuten hain berandu izatea?\nOso denboraldi gogorra izan zen guretzat. Nahiko zaila ikusten genuen salbazioa, ezinezkoa, baina hobetu egin genuen, eta mantentzea lortu genuen. Aldagelan goian ospatzen dugu, zerbait irabazi izan bagenu bezala. Zerbait irabazi genuela zirudien, baina gure helburu nagusia zen. Oso pozik amaitu genuen.\nEta sasoi honetan zein helburu daukazue?\nOraindik ez dugu askorik hitz egin. Mumbruk egunero esaten digu hobetzen joan behar dugula, eta talde guztien aurka lehiatzen saiatu behar dugula. Ea noraino iristeko gai garen. Espero dut azken partidara arte ez itxarotea mailari eusteko.\nZazpi jokalari fitxatu ditu klubak, eta nabarmenena Andrew Goudelockena izan da. Nolakoa da halako izar batekin jokatzea?\nOso ona da. Uda honetan eskolta gisa jokatzen ari naiz,eta hura defendatzea egokitu zait. Harengandik gauza asko ikasteko aukera izango dut; oso profesionala da, eta oso pertsona ona. Asko emango digu.\nZer helburu jarri dizkiozu zeure buruari?\nAurreko sasoian baino hobeto jokatu nahi dut. ACB ligan nagoenetik entrenatzaile berarekin bi denboraldi jarraian jokatzen dudan lehen aldia da. Bi urtez egon nintzen Estudiantesen, baina lehen urtearen ondoren entrenatzailea aldatu zuten, eta, beraz, baita gure jokatzeko modua ere. Mumbruren aginduetara entrenatzen jarraitzeak esan nahi du lehen egunetik ezagutzen dudala bere jokatzeko modua, eta horrek asko errazten du lana.\nDenboraldi amaieran amaituko zaizu kontratua. Ba al daukazu luzatzeko asmorik?\nEgia esan, oraindik ez dut horretan pentsatu. Oso gustura nago hemen; ahalik eta ondoena jokatu nahi dut.\nCOVID-19a pasatu zenuen azaroan. Utzi al dizu arrastorik?\nLehen egunetan oso gaizki pasatu nuen, eta ondorengo lehen entrenamenduak oso gogorrak izan ziren; bazirudien urtebete neramala jokatu gabe. Baina banakako plan batekin pixkanaka hobetu nuen. Ondo nago orain.


Ezinbesteko kasuagatik bidaia bertan behera utzi beharra badago, agentziak ezin du gestioengatik inolako kosturik kobratu | Aldizkaria | EROSKI CONSUMER\nAgentzia batean bidai baten erreserba egin nuen (hegaldia eta hainbat hoteletako estantzia), baina familiako arrazoiak tarteko, ez nuen joaterik izan. Erreserba egitean ez nuen inolako kopururik ordaindu eta ezin izan nuen deitu bidaia bertan behera uzteko. Orain gastu batzuk ordaintzea eskatzen dit agentziak, bestela abokatua bidaliko didala esanez. Bidaia egin ez badut ere kostu horiek ordaindu beharra daukat?\nBidaia ez egiteko arrazoia ezinbesteko kausa izan bazen, kontsumitzailea ez dago behartuta inolako gasturik ordaintzera. Ezinbesteko kausatzat hartzen da aurreikusi ezin den gertaera edo, aurreikusi arren, halabeharrak eragindakoa, norbere gaixotasuna edo familiako norbaitena adibidez. Bidaia-agentziaren aurrean hori egiaztatzen badu, bidaiariak ez du Bidaia Konbinatuen Legeak aipatzen dituen gastuak eta kalte-ordainak ordaindu beharrik.\nBaina lege horren arabera, bidaiari batek aurrez kontratatu edo erreserbaturiko bidaia egiteari uko egiten badio eta ezinbesteko kausarik egiaztatu ezin badu, gestio gastuak eta bidaia deuseztearenak ordaindu egin behar dizkio agentziari, horrelako gasturik balego. Ezeztatzea irteera baino 10 edo 15 egun lehenago egiten bada, bidaiaren zenbateko osoaren %5eko izango da zigorra; 3 - 10 egun falta direla ezeztatuz gero %15ekoa eta %25ekoa irteteko 48 ordu edo gutxiago falta badira. Irteeran agertu ezean, bidaiaren zenbateko osoa ordaindu behar du kontsumitzaile edo erabiltzaileak eta ordaindu gabe dauden kopuruak ere ordaindu beharko ditu, alde biek besterik adostu ezean. Kasu konkretu honetan, bidaia bertan behera uztera behartu duten familiako arazoak baloratu egin beharko ditu kontsumitzaileak eta ezinbesteko gisa jotzeko aukera aztertu. Bestalde, harritzekoa da agentziak bidaiaren erreserba egiteko unean inolako kopururik ez eskatu izana eta irteera eguna hurbildu ahala bezeroarekin harremanetan jarri eta bidaia ordaindu eta konfirmatzea ez eskatzea. Xehetasun handiagoz eta bidaiari buruzko dokumentazio aurkeztuta Kontsumitzaileen Informaziorako Bulegoan, Kontsumitzaileen Elkarte batean edo abokatu bati kontsulta egitea komeni zaizu, bidaia egin ezina ekarri zizuten familiako gorabeherak, horien probak, ezinbesteko arrazoitzat hartzeko aukera, kontratuaren baldintzak eta kontratuari eta erreserbari buruz dagoen dokumentazioa aztertzeko.


Estrategia berriak | Bizigiro | Berria\nEz da entzuten dudan lehen aldia. Eta, hala ere, aldiro zur eta lur uzten nau; entzuten dudan aldiro. Gero eta bikote harreman gehiagok gatazkak dituzte, hain zuzen ere, bietako batek elkarrekin ikusten ari diren telesailaren hurrengo kapitulua ikusi nahi eta bikotearen zain egon gabe ikusten duelako. Fideltasunik eza iruditzen zaio hori gero eta jende gehiagori. Harremanak bukatzea ere ekarri omen du. Bikote terapiatan lantzen da. Izena ere jarri dio norbaitek, noski, Netflixen mesedetan. Elkarrizketa eta erreportajeetan psikologo eta adituen teoriak eskaintzen dituzte. Niretzat, funtsean, gizakiok bizi dugun gainbeheraren beste adibide bat baino ez da. Txikikeriei edo arinkeriei so gabiltza, gure esku ez dauden eta guk kontrolatu ezin ditugun joeren atzetik, aitzakia bila, benetan garrantzitsuak diren gaiei bizkarra eman eta gure egunerokoa tristatuz.\nAditu horietako bati irakurri diot izatez ona dela telesail bat elkarrekin ikusteko ohitura hartzea. Esan nahi duela, egunerokoaren abiada bizi eta eroan, tarte bat hartzea elkarrentzako. Sortzen duela lotura bat elkarrekiko. Baliteke hala izatea. Sinesten dut halakoek ekar dezaketela elkarrenganako ilusio bat. Nekeza egiten zait, ordea, sinestea ohitura hori apurtzeak benetan halako kaltea eta mina eragiten duenik. Egon behar da, atzean, beste zerbait, ezin bada elkarren parean eseri eta konpondu.\nEta horretan guztian, tamalez, irabazle irteten direnak gugandik hain urruti baina gugan hain sustraituta dauden enpresa edo konpainia erraldoiak dira. Estrategia zehatz eta zorrotzez, kontu korronte lodi-lodiz eta puztu-puztuz, ustez gure zerbitzura jarduten diren eta benetan gure ezjakintasunaren kontura bizi diren erakunde horiek, zehatz-mehatz. Ulertzeko zaila da, bestela, haien ekoizpenak, azkenerako, nola bihurtzen diren gure bizitzetan bestelako gaietan eragiteko gai. Nola iritsi diren eragitera gure ohituretan, pentsaeran, harremanetan, ordutegietan…\nErakunde berri horiek ez dira hori egiten bakarrak. Lehengoek ere, telebistak berak ere, egin dute halakorik. Ordea, oraingo hauek badute jarduteko modu desberdin bat, basatiagoa, eta kolpera iristeko gaitasuna. Badirudi jende ona dutela atzean, ezagutzen duena zer eta nola egin behar den, hain azkar, gure ohiturak aldatzeko.\nAzken behaketen arabera, satelitean izotz erreserba handiak daude, eta gakoak izan daitezke hara egingo diren misio tripulatuetan. (Bideoa euskaraz ikusteko, aukeratu ezarpenen gurpiltxoan 'Azpitituluak', 'Itzulpen automatikoa', eta hizkuntzaren atalean, 'Euskara')